GBE BUBU Armenian Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe German Greek Hiligaynon Hungarian Igbo Italian Korean Lithuanian Malagasy Myanmar Ossetian Persian Polish Portuguese Quechua (Bolivia) Romanian Sesotho (Lesotho) Setswana Slovak Slovenian Spanish Sranantongo Swahili Tsonga Turkish Ukrainian\nNu kae ʋã nyɔnu aɖe si tsɔa lotamekpe gbãa de hefia eƒe dɔtɔ la be wòva zu dɔwɔla ɖianukware? Nu kae kpe ɖe nyɔnu aɖe si tee kpɔ zi eve be yeawu ye ɖokui la ŋu wòva ke ɖe taɖodzinu si le agbe ŋu la ŋu? Nu kae do ŋusẽ ame aɖe si nye aha tsu nola kple atike vɔ̃ɖi zãla tsã la ŋu be wòte ŋu ɖe asi le numame gblẽnuleameŋuwo ŋu? Se nya siwo ame siawo ŋutɔ gblɔ la ɖa.\nŊKƆ: MARGARET DEBRUYN\nƑE SI WÒXƆ: 45\nAME SI TƆGBI WÒNYE TSÃ: DEGBÃLA KPLE FIAFI\nAGBE SI MENƆ TSÃ: Fofonye nye Germany vidzidzi gake wòva zu South-West Africa (si nye Namibia fifia) ƒe dukɔmevi. Danye nye Mangologa to si le Botswana la me tɔ. Eye wodzim le Gobabis, Namibia.\nLe ƒe 1970-awo me la, South Africa dziɖuɖua kpɔ ŋusẽ gã aɖe ɖe Namibia dzi, eye wòzi eƒe vovototodedeameme ƒe sewo ɖe amewo dzi le du kple kɔƒeduwo katã me. Esi dzinyelawo dometɔ ɖeka nye ame yibɔ eye evelia nye yevu ta la, woƒoe ɖe wo nu woklã. Esia wɔe be danye kplɔ mía kple nɔvinyeŋutsuwo kpakple nɔvinyenyɔnuwo hetrɔ yi Ghansi, le Botswana.\nLe ƒe 1979 me la, meʋu yi ɖatsi Lobatse, le Botswana, afi si atsu kple asi aɖe xɔm nyi le va se ɖe esime mewu suku nu. Emegbe la, meva kpɔ ɔfisdɔ le ʋudzraɖoƒe aɖe. Tso nye ɖevime kee mexɔe se be Mawu mekpɔa amewo ƒe nu hiahiãwo gbɔ na wo o, eya ta ele be ame nawɔ nu sia nu si wòate ŋui, eɖanye nyui alo vɔ̃ o, atsɔ akpɔ eya ŋutɔ kple eƒe ƒomea ƒe nu hiahiãwo gbɔ.\nEsi wònye be ɖoƒe vevi aɖee nɔ asinye le dɔa me ta la, mezãa mɔnukpɔkpɔa tsɔ fia ʋuŋutinuwo le nye dɔtɔ te. Ɣesiaɣi si keteke aɖe va to dua me yina le zã me la, mía kple xɔ̃nyewo míeɖonɛ hefia nu sia nu si ŋu míeke ɖo. Metsɔa lotamekpe, sika, kple gadzẽ gbãa dee hã. Meƒo ɖokuinye ɖe atike vɔ̃ɖiwo zazã me, meva zu ame wɔadã, eye ahiãvi geɖewo nɔ asinye.\nGake mlɔeba le ƒe 1993 me la, wova lém menɔ nane fim, eye dɔ ge le asinye. “Xɔ̃nyewo” ka hlẽ le ŋunye, elabena wonɔ vɔvɔ̃m be woava lé yewo hã. Woƒe nuwɔna vem ŋutɔ, eye meɖoe be nyemagaka ɖe ame aɖeke dzi azɔ o.\nALE SI BIBLIA TRƆ NYE AGBENƆNƆE: Le ƒe 1994 me la, medo go Tim kple Virginia, Yehowa Ðasefo eve aɖewo siwo nye dutanyanyuigblɔlawo. Mekpɔ dɔ bubu le afi aɖe, eye wovaa dɔa me va srɔ̃a Biblia kplim le ŋdɔnuɖuɣiwo. Esi meva kpɔe be mate ŋu aka ɖe wo dzi la, meɖe mɔ na wo be woava nɔ Biblia srɔ̃m kplim le nye aƒe me.\nEteƒe medidi o meva de dzesii be ahiã be mawɔ tɔtrɔ aɖewo le nye agbenɔnɔ me hafi mate ŋu adze Mawu ŋu. Le kpɔɖeŋu me, 1 Korintotɔwo 6:9, 10 me nyawo na meva kpɔe be, “agbe gbegblẽ nɔlawo . . . kple fiafitɔwo kple ŋuklẽlawo kple ahamulawo kple amedzulawo kple adzodalawo la, womanyi Mawu fiaɖuƒe la dome o.” Eya ta mete asiɖeɖe le nye agbenɔnɔ tsãtɔwo ŋu ɖekaɖeka. Medzudzɔ fififi. Medzudzɔ hadede kple gbevuvi siwo medea ha kple tso nye ɖevime ke la. Eye le Yehowa ƒe ŋusẽdodo me la, menya nye ahiãviawo katã ɖa le ɖokuinye ŋu.\nVIÐE SIWO MEKPƆ: Le agbagbadzedze geɖe vɔ megbe la, mete ŋu srɔ̃ ale si maɖu nye dziku dzi, kple ale si nyemaganɔ bublum ɖe vinyewo ta ne woda vo o. (Efesotɔwo 4:31) Medzea agbagba be manɔ nu ƒom tufafatɔe le nyawo gbɔ kpɔkpɔ me. Nuƒoƒo alea kpɔa nyawo gbɔ, eye wòtea mí ƒoa ƒui abe ƒome ene.\nXɔ̃nye tsãtɔwo kple nye aƒelikawo gɔ̃ hã va kpɔe dze sii be yewoate ŋu aka ɖe dzinye azɔ. Fifia, menye dɔwɔla ɖianukware si dzi woate ŋu aka ɖo si léa be na adzɔnuwo kple dɔwɔƒea ƒe ga nyuie. Esia wɔe be metea ŋu kpɔa ɖokuinye dzi esi mele ɣeyiɣi geɖe zãm tsɔ le kpekpem ɖe amewo ŋu be woasrɔ̃ Biblia. Melɔ̃ ɖe nya siwo dze le Lododowo 10:22, NW, me la dzi bliboe. Afi ma gblɔ be: “Yehowa ƒe yayrae wɔa ame kesinɔtɔ, eye metsɔa vevesese aɖeke kpenɛ o.”\nŊKƆ: GLORIA ELIZARRARAS DE CHOPERENA\nƑE SI WÒXƆ: 37\nAME SI TƆGBI WÒNYE TSÃ: ETE KPƆ BE YEAWU YE ÐOKUI\nAGBE SI MENƆ TSÃ: Metsi le Naucalpan, si le Mexico State, ƒe nuto si me kesinɔtɔwo nɔna la me. Tso nye ɖevime kee medze aglã eye melɔ̃a kplɔ̃ɖoƒewo yiyi. Mete atamanono esi mexɔ ƒe 12. Esi mexɔ ƒe 14 la, mete aha muamewo nono, eye kaka maxɔ ƒe 16 la mete atike vɔ̃ɖiwo hã zazã. Le ƒe ʋɛ aɖewo megbe la, meʋu le aƒe me. Xɔ̃nyewo dometɔ akpa gãtɔ nye ame siwo tso ƒome gbagbãwo me, wowɔ ŋlɔmi le wo dometɔ aɖewo ŋu hedzu bubuwo. Mɔkpɔkpɔ bu ɖem le agbe me ale gbegbe be metee kpɔ zi eve sɔŋ be mawu ɖokuinye.\nEsime mexɔ ƒe 19 la, medoa boblo awuwo na dɔwɔƒe aɖe si tɔa awuwo. Esia wɔe be mede ha kple dunyahelawo kple fefewɔla xɔŋkɔwo. Mlɔeba la, meɖe srɔ̃ hedzi viwo, gake nyee nye ame si wɔa nyametsotsowo katã le ƒomea me. Meyi atama kple aha nono dzi, eye medzea tre me dzea agba me le agbe me. Melɔ̃a nya madzetowo kple nya ƒaƒãwo gbɔgblɔ. Medoa dziku kabakaba hã.\nNɔnɔme sia kee nɔ ame siwo medea ha kple la dometɔ akpa gãtɔ si. Wosusuna be nu sia nu le asinye le agbe me. Gake mesena le ɖokuinye me be viɖe kple taɖodzinu aɖeke menɔ nye agbe ŋu o.\nALE SI BIBLIA TRƆ NYE AGBENƆNƆE: Le ƒe 1998 me la, Yehowa Ðasefowo va te Biblia sɔsrɔ̃ kplim. Biblia na meva kpɔe be taɖodzinu aɖe le agbea ŋu. Mesrɔ̃e be Yehowa Mawu ɖoe be yeatrɔ anyigba la wòazu Paradiso, eye yeafɔ ame kukuwo ɖe tsitre; meva nyae hã be nye hã mate ŋu akpɔ gome le etsɔmeyayra mawo me.\nMegasrɔ̃e hã be mɔ si dzi mato aɖee afia be melɔ̃ Mawu ye nye be maɖo toe. (1 Yohanes 5:3) Esia wɔwɔ sesẽ nam le gɔmedzedzea me, elabena nyemelɔ̃ xɔ mɔfiame tso ame aɖeke gbɔ kpɔ o. Gake, meva kpɔe dze sii mlɔeba be nyemagate ŋu ayi edzi anɔ mɔ fiam ɖokuinye le agbe me o. (Yeremiya 10:23) Medo gbe ɖa na Yehowa be wòafia mɔm. Mebiae be wòakpe ɖe ŋunye be manɔ agbe wòawɔ ɖeka kple eƒe gɔmeɖosewo, eye mafia nu vinyewo be woaganɔ agbe abe ale si menɔe ene o.\nEsesẽ nam ɣemaɣi ŋutɔ be mawɔ tɔtrɔ siwo hiã la, gake mete aɖaŋuɖoɖo si dze le Efesotɔwo 4:22-24 la dzi wɔwɔ. Afi ma gblɔ be: “Miaɖe amenyenye xoxo, si wɔa nu ɖe agbenɔnɔ si nɔ mia si tsã nu . . . la ɖa; . . . eye miado amenyenye yeye, si wowɔ le Mawu ƒe lɔlɔ̃nu nu le dzɔdzɔenyenye kple nuteƒewɔwɔ vavãtɔ me la.” Le gonyeme la, amenyenye yeyea dodo bia be maɖe asi le nuwɔna makɔmakɔwo abe atamanono ene ŋu, eye enɔ nam hã be masrɔ̃ nuƒoƒo nya ƒaƒãwo magblɔmagblɔe. Exɔ ƒe etɔ̃ kloe hafi mete ŋu wɔ tɔtrɔ siwo hiã ale be mete ŋu xɔ nyɔnyrɔ zu Yehowa Ðasefowo dometɔ ɖeka.\nGakpe ɖe eŋu la, mete nye agbanɔamedziwo tsɔtsɔ ŋkubiãtɔe abe srɔ̃nyɔnu kple vidada ene. Mete wɔwɔ ɖe aɖaŋuɖoɖo si dze le 1 Petro 3:1, 2 la hã dzi. Afi ma gblɔ be: “Mi srɔ̃nyɔnuwo hã, mibɔbɔ mia ɖokui na mia ŋutɔwo mia srɔ̃wo, ale be ne wo dometɔ aɖewo meɖoa to nya la o la, wo srɔ̃wo ƒe agbenɔnɔ nya aɖeke magblɔmagblɔe naɖe wo, esi wokpɔa miaƒe agbenɔnɔ dzadzɛ kple bubu deto la ta.”\nVIÐE SIWO MEKPƆ: Medaa akpe na Yehowa, elabena meva nyae azɔ be tameɖoɖo le agbea ŋu. Mekpɔe be fifia mezu ame ɖɔʋu wu, eye mete ŋu le vinyewo hem nyuie. Ɣeaɖewoɣi la, nye dzi bua fɔm ɖe agbe si menɔ tsã la ta, gake Yehowa nya nu si le nye dzi me. (1 Yohanes 3:19, 20) Ðikeke mele eme o be agbenɔnɔ ɖe Biblia ƒe gɔmeɖosewo nu kpɔ tanye tso afɔku me, eye wòna mekpɔ dzidzeme geɖe le agbe me.\nŊKƆ: JAILSON CORREA DE OLIVEIRA\nƑE SI WÒXƆ: 33\nAME SI TƆGBI WÒNYE TSÃ: AHA TSU NOLA KPLE ATIKE VƆ̃ÐI ZÃLA\nAGBE SI MENƆ TSÃ: Wodzim le Bagé, si nye Brazil dugã aɖe la me, eye ame 100,000 aɖewoe le dugã sia me. Míaƒe dua te ɖe Brazil kple Uruguay ƒe dea ŋu. Agbledede kple nyikpɔkplɔ ye nye dɔ siwo koŋ afi ma tɔwo wɔna. Metsi le nuto aɖe si me nuwo mede amewo dzi le o la me. Nu vlo wɔhawo wɔa ŋutasẽnu geɖewo le nuto sia me, eye ahanono kple atike vɔ̃ɖiwo zazã bɔ ɖe sɔhɛwo dome.\nEsi mewu suku nu la, mete aha kple marijuana nono, eye meɖoa to ha si woyɔna be heavy-metal. Nyemexɔ Mawu dzi se o. Mesusui be fukpekpe kple zitɔtɔ siwo katã le xexea me la nye kpeɖodzi be Mawu meli o.\nMenye saŋkuƒola kple hakpala, eye zi geɖe la, Biblia gbalẽ si nye Nyaɖeɖefia me nyawoe metsɔ kpaa hae. Míaƒe hadzihaa mekpɔ dzidzedze abe ale si menɔ mɔ kpɔm nɛ ene o, esia wɔe be meva nɔ atike vɔ̃ɖiwo zãm geɖe wu. Enono dzi ko menɔna, ne meku hã meka afi aɖeke nam o. Hadzila siwo mebuna abe mawuwo ene la dometɔ geɖe ku le mɔ ma nu.\nMamanye si gbɔ menɔ tsi gbɔe menɔa ga dom le tsɔ nɔa atike vɔ̃ɖiawo ƒlem. Ne ebiam be nu kae medi be matsɔ gaa awɔ mahã la, medaa alakpa nɛ. Esi gavloe ɖe edzi wue nye be meƒo ɖokuinye ɖe gbɔgbɔyɔyɔ me. Mekpɔa dzidzɔ ɖe dzosasa ŋu ŋutɔ, elabena mesusui be ana be mate ŋu akpa ha nyuie wu.\nALE SI BIBLIA TRƆ NYE AGBENƆNƆE: Esi Yehowa Ðasefowo va te Biblia sɔsrɔ̃ kplim eye mete woƒe kpekpeawo dede la, nye nɔnɔme kple tamesusu te tɔtrɔ. Vivivi la, meva nɔ didim azɔ be manɔ agbe ahakpɔ dzidzɔ. Esi nye nɔnɔme nyui sia va te ŋusẽkpɔkpɔ ɖe dzinye la, metso nya me be malũ nye ɖa legbe la. Meɖe asi le nye ɖa ŋu wòto be matsɔ aɖe nye ŋudzedzemakpɔmakpɔ ɖe nu ŋu kple aglãdzedze afia. Gake meva kpɔe be hafi Mawu nakpɔ ŋudzedze ɖe ŋunye la, ele be madzudzɔ aha tsu nono, aɖe asi le atike vɔ̃ɖiwo zazã ŋu ahadzudzɔ atamanono. Mekpɔe hã be ele be madzudzɔ ha maɖɔʋuwo sese.\nZi gbãtɔ si mede Yehowa Ðasefowo ƒe kpekpe aɖe la, mede dzesi mawunyakpukpui aɖe si woklã ɖe glia ŋu. Lododowo 3:5, 6 me nyawoe, eye afi ma xlẽ be: “Ðo ŋu ɖe Yehowa ŋu tso dzi blibo me, ke megaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.” Ŋugbledede le mawunyakpukpui ma ŋu na meka ɖe edzi be ne meɖe mɔ na Yehowa la, akpe ɖe ŋunye be maɖɔ nye agbenɔnɔ ɖo.\nKe hã, asiɖeɖe le agbenɔnɔ si ƒo ke ɖe to ɖe menye kple numame siwo dome atike muamewo zazã le ŋu sesẽ nam ko abe ale si maɖe hɛ ɖe nye asi dzi alãe ɖa ene. (Mateo 18:8, 9) Nyemate ŋu anɔ asi ɖem le numame gbegblẽ siawo ŋu vivivi o. Menyae be mɔnu ma mawɔ dɔ le gonyeme o. Eya ta meɖe asi le agbenɔnɔ baɖa mawo ŋu zi ɖeka kpoyi. Meƒo asa na teƒe kple ame siwo ate ŋu ahem ade nye tsãgbenɔnɔ gblẽnuleameŋu mawo me ake la katã hã.\nMesrɔ̃ ale si makpɔ ŋudzedze ɖe nu siwo mete ŋu wɔna gbe sia gbe la ŋu, ke menye be nye susu nanɔ nu ɖedzileameƒowo ŋu o. Mese le ɖokuinye me be ne mele dzadzɛ le ŋutilã, agbenɔnɔ, kple gbɔgbɔ me le Yehowa ŋkume la, bubue wònye nam. Medo gbe ɖa na Yehowa be wòakpe ɖe ŋunye nye susu nagayi nu siwo mewɔ tsã la dzi o, eye wòkpe ɖe ŋunye hã. Ɣeaɖewoɣi la, edzɔna be meganoa aha wògbɔa eme ake. Ke hã, metea tɔ ɖe edzi be ame si srɔ̃a Biblia kplim la nesrɔ̃ nua kplim kokoko togbɔ be ɣeaɖewoɣi la, aha si meno la ganɔa fu ɖem nam hã.\nSusu le nyateƒenya siwo mesrɔ̃ le Biblia me ku ɖe Mawu ŋu—be etsɔa ɖe le eme na mí ame ɖekaɖekawo, be ava tsrɔ̃ alakpasubɔsubɔ ɖa, eye be ele megbe na xexea me katã ƒe gbeƒãɖeɖedɔ si wɔm wole la—me nam. (Mateo 7:21-23; 24:14; 1 Petro 5:6, 7) Nyateƒenya siawo katã le abe ale si ko woafɔ nɔnɔmetata si wofli kakɛkakɛe la akpe pɛpɛpɛ ene. Mlɔeba la, metso nya me be matsɔ nye agbe aɖe adzɔgbe na Mawu. Medi be maɖe nye ŋudzedzekpɔkpɔ afia ɖe nu siwo katã wòwɔ nam la ŋu.\nVIÐE SIWO MEKPƆ: Fifia mesenɛ le ɖokuinye me be taɖodzinu kple gɔmesese le nye agbe ŋu. (Nyagblɔla 12:13) Le esi manɔ kpekpeɖeŋu biam tso nye ƒometɔwo gbɔ teƒe la, fifia nye hã mete ŋu le kpekpeɖeŋu nam wo. Meƒo nu tso nu nyui siwo mesrɔ̃ le Biblia me la ŋu na mamanye, eye fifia etsɔ eƒe agbe ɖe adzɔgbe na Yehowa hele esubɔm. Nye ƒometɔ bubu geɖewo kple hadziha si me menɔ tsã la dometɔ ɖeka hã wɔe nenema ke.\nFifia meɖe srɔ̃ eye mía kple srɔ̃nye míezãa míaƒe ɣeyiɣiwo ƒe akpa gãtɔ tsɔ kpena ɖe amewo ŋu be woasrɔ̃ Biblia. Mesenɛ le ɖokuinye me be Mawu yram geɖe, elabena mesrɔ̃ ale si ‘maɖo ŋu ɖe Yehowa ŋu tso nye dzi blibo me.’\n“Vivivi la, meva nɔ didim azɔ be manɔ agbe ahakpɔ dzidzɔ”


Nu Kae Mawɔ Ne Nye Sukuhatiwo Ðia Nunye?\nAle si nàwɔ nu ate ŋu ana be nɔnɔmea naɖɔ ɖo alo nanyra ɖe edzi kura.\nKpɔ nudzɔdzɔ sia ɖa le susu me: Thomas medi be yeayi suku egbea o. Medi be yeayii etsɔ hã o. Eye megadi be yeayii kura o. Nya la katã dze egɔme ɣleti etɔ̃ aɖewoe nye esia esime eƒe sukuhatiwo te eŋuti gbegblẽ. Eyome wotsɔ megbeŋkɔwo nɛ. Ɣeaɖewoɣi la, sukuvi aɖewo ƒoa eƒe sukugbalẽ le esi hewɔna abe ɖe womenya hafi wɔe o ene. Ɣeaɖewoɣi hã la, ame aɖewo tutunɛ le megbe, gake ne etrɔ kpɔ sukuviawo la, menyaa wo dometɔ si tutu ye o. Etsɔ si va yi la, amenuɖianuwo wɔwɔ ɖe Thomas ŋu va do gã ɖe edzi esi woƒe sukuvi aɖewo ŋlɔ nu le internet dzi tsɔ do vɔvɔ̃ nɛ be . . .\nNe wòe nye Thomas ɖe, nu kae nàwɔ?\nÀte ŋu awɔ nane tso nɔnɔmea ŋu! Le nyateƒe me la, àte ŋu anɔ te ɖe anyrawɔlaa nu kɔmadamadae. Aleke nàwɔ esiae?\nLÉ ÐOKUIWÒ KPOO. Biblia gblɔ be: “Bometsila dudua eƒe seselelãme katã kɔna ɖi, ke nunyala léa enu tufafatɔe.” (Lododowo 29:11) Ne èlé ɖokuiwò kpoo, vevietɔ le gota gome la, ame siwo le nuwò ɖiam la ava dzudzɔ.\nMÈGAWƆ WƆÐENUI O. Biblia gblɔ be: “Migaɖo vɔ̃ vɔ̃ teƒe na ame aɖeke o.” (Romatɔwo 12:17) Ðeko wɔɖenuiwɔwɔ ana nya la nanyra ɖe edzi.\nMÈGADE ÐOKUIWÒ NYA ME O. Biblia gblɔ be: “Aɖaŋudzela kpɔa afɔku gbɔna eye wòɣlaa eɖokui.” (Lododowo 22:3) Ne anya wɔ la, ƒo asa na ame siwo ate ŋu awɔ amenuɖianuwo ɖe ŋuwò kple nɔnɔme siwo me esia ate ŋu adzɔ le la keŋkeŋ.\nÐO NYA ŊU NƐ LE MƆ SI MAKPƆ MƆ NA O NU. Biblia gblɔ be: “Nyaŋuɖoɖo fafɛ tsia dziku nu.” (Lododowo 15:1) Àte ŋu atsɔ amea ƒe nyaa awɔ nukonyae gɔ̃ hã. Le kpɔɖeŋu me, ne woko wò be èlolo akpa la, àte ŋu akɔ abɔta dzi agblɔ be, “Mekpɔe be ele be maɖi ku vie!”\nDZO LE AMEA GBƆ. Nora si xɔ ƒe 19 gblɔ be: “Ne èzi ɖoɖoe hedzo le amenuɖialaa gbɔ kpoo la, àɖee fia be yetsi le susu me eye yesesẽ wui. Àɖee fia be yeɖua ye ɖokui dzi; nɔnɔme sia mele amenuɖialaa si o.”—2 Timoteo 2:24.\nKA ÐE ÐOKUIWO DZI. Zi geɖe la, ame siwo dia ge le ame ŋu kpɔa ame siwo meka ɖe wo ɖokuiwo dzi o eye womate ŋu aʋli wo ɖokuiwo ta o la dzea sii. Gake wo dometɔ geɖe adzudzɔ gedidi le ŋuwò ne wokpɔe be mèle mo nam yewo o.\nGBLƆE NA AME AÐE. Ame aɖe si nye sukunufiala tsã gblɔ be: “Made dzi ƒo na ame sia ame si nu ɖiam wole la be wòakɔ nu le edzi. Esiae nye nu nyuitɔ, eye ate ŋu awɔe hã be amea magawɔ nu sia ɖe ame bubuwo hã ŋu o.”\nNe èka ɖe ɖokuiwò dzi la, ana ŋusẽ aɖe si mele amenuɖialaa si o la nasu asiwò\nAmenuɖiaɖia ate ŋu alɔ nu siwo gbɔna hã ɖe eme:\nAmekoko. “Nyemaŋlɔ fewuɖuŋkɔ siwo woyɔ nam kple fewuɖunya siwo wogblɔ ɖe ŋunye la be gbeɖe o. Wona mese le ɖokuinye me be nyemele ɖeke me o, womelɔ̃ nye nya o, eye be nyemele bo aɖeke nu o. Ne ɖe woƒo nye ŋku dzi wòdo ʋusrã la anyo nam wu.”—Celine, exɔ ƒe 20.\nAmeɖeɖe ɖe aga. “Nye sukuhatiwo medina be mate ɖe yewo ŋu o. Wowɔna abe ɖe mɔ vɔ le míaƒe ŋdɔnuɖuxɔ me ene ale be nyemagava nɔ anyi ɖe wo gbɔ o. Ƒe ɖeka sɔŋ, mefaa avi eye nye ɖeka koe ɖua nu.”—Haley, exɔ ƒe 18.\nAmeŋugbegblẽ le internet dzi. “Àte ŋu aŋlɔ nya ʋɛ aɖewo le kɔmpiuta dzi atsɔ agblẽ ame aɖe ƒe ŋkɔ alo eƒe agbe dome gɔ̃ hã to internet dzi. Adze amiɖeɖe ɖe nya ya, gake ate ŋu adzɔ!”—Daniel, exɔ ƒe 14.\nAMENUÐIAÐIA ŊUTI DODOKPƆ\n1 Ŋutasẽnuwo wɔwɔ li tso keke blema ke.\n1 Nyateƒee. Le kpɔɖeŋu me, Biblia ƒo nu tso Nefilimwo ŋu—ame siawo ƒe ŋkɔa gɔmee nye “Ameƒuanyilawo.”—1 Mose 6:4.\n2 Amekoko dzro koe amenu- ɖianuwo wɔwɔ ɖe ame ŋu nye. Menye nya gã aɖekee o.\n2 Aʋatsoe. Le sɔhɛ siwo wua wo ɖokui dometɔ geɖe gome la, amenuɖianuwo alo ŋlɔmi wɔwɔ ɖe wo ŋu gbɔe wòtsona.\n3 Mɔ nyuitɔ si dzi nàto ana amenuɖialaa nadzudzɔe nye be wò hã nàtsɔe akpee nɛ.\n3 Aʋatsoe. Zi geɖe la, ŋusẽ nɔa amenuɖiala ŋu wu ame si nu ɖiam wòle, ale wɔ ne eke atse la, ɖeko wòagatu nu kplii.\n4 Ne èkpɔ wole ŋuta sẽm le ame aɖe ŋu la, nyuitɔae nye be nàɖe kɔ ɖa le eŋu.\n4 Aʋatsoe. Ame aɖeke mate ŋu akpɔ woanɔ ŋuta sẽm le ame ŋu wòagblɔ be meka ye o. Ne èkpɔ wole ŋuta sẽm le ame aɖe ŋu gake mègblɔ nya aɖeke o la, ekema ède nuwɔna sia dzi na amea le esi teƒe be nàwɔ tɔwò si nua be wòadzudzɔ.\n5 Zi geɖe la, amenuɖialawo vɔ̃na togbɔ be wonɔa adegbe ƒom hã.\n5 Nyateƒee. Togbɔ be dzi nɔa amenuɖiala aɖewo ƒo ŋutɔ hã la, wo dometɔ geɖe vɔ̃na eye wodina be yewoado vevesese na amewo ale be yewoƒe dzi nadze eme.\n6 Amenuɖiala ate ŋu atrɔ.\n6 Nyateƒee. Ne wokpe ɖe amenuɖialawo ŋu la, woate ŋu atrɔ woƒe tamebubu kple nɔnɔme siaa.\nNe mekpɔe be ame aɖe di be yeawɔ ŋlɔmi le ŋunye la, nu kae mawɔ alo nya kae magblɔ?\nKpɔ nutata ƒe video si nye Nɔ Te Ðe Anyrawɔlawo Nu Kɔmadamadae le www.jw.org/ee. (Àkpɔe le BIBLIA ƑE NUFIAFIAWO > SƆHƐWO)


GBE BUBU Albanian Arabic Armenian Bengali Bicol Bislama Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hebrew Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lingala Lithuanian Macedonian Malagasy Malayalam Maltese Marathi Myanmar Nepali Niuean Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Russian Samoan Sango Sepedi Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Telugu Thai Tigrinya Tongan Tshiluba Tsonga Turkish Twi Ukrainian Urdu Vietnamese Wallisian Waray-Waray Zulu\nÈÐO ŋku ŋutsu aɖe si fa avi ɖe blemadu si nye Yerusalem ta la ƒe ŋkɔ dzia? Ðewohĩ àgblɔ be ‘Yesue’—ẽ, Yesu fa avi ɖe eta nyateƒe. (Luka 19:28, 41) Gake ƒe alafa geɖe do ŋgɔ na Yesu ƒe anyigba dzi vava la, Mawu subɔla wɔnuteƒe bubu hã fa avi ɖe Yerusalem ta nenema ke. Eŋkɔe nye Nexemya.—Nexemya 1:3, 4.\nNukae na Nexemya lé blanui nenema gbegbe be wòfa avi ɖe Yerusalem ta? Nukae wòwɔ le dua kple emenɔlawo ƒe viɖe ta? Eye nukae míate ŋu asrɔ̃ tso eƒe kpɔɖeŋua me? Be míaɖo wo ŋu la, mina míadzro eŋɔlime nudzɔdzɔ aɖewo me.\nEnye Ŋutsu si Sea Veve Ðe Ame Nu eye Wòtsona Ðe Dɔ Ŋu Kpla\nWotia Nexemya wònye Yerusalem mɔmefia, gake do ŋgɔ na etiatia la, enye dɔnunɔlagã aɖe le Persia-fiaɖuƒea ƒe fiasã me le Susa-dua me. Ke hã teƒe si wònɔ kple dzidzemegbenɔnɔ\nmena wògbe ɖetsɔtsɔ le nɔvia Yudatɔ siwo nɔ adzɔge ʋĩ le Yerusalem la ƒe nyonyo me o. Le nyateƒe me la, nu gbãtɔ si wòwɔ esime Yudatɔwo ƒe amedɔdɔ aɖewo tso Yerusalem va Susa la enye ‘Yudatɔ siwo nye ame mamlɛ, siwo susɔ tso aboyo me kple Yerusalem’ ta biabia. (Nexemya 1:2) Esi amedɔdɔawo ɖo eŋu be Yerusalemtɔwo ‘le dzɔgbevɔ̃e gã aɖe me,’ eye be ‘wogbã’ dua ƒe gliwo la, Nexemya ‘bɔbɔ nɔ anyi hefa avi, eye wòxa nu ŋkeke geɖe.’ Ema megbe la, eɖe eƒe nuxaxa gblɔ na Yehowa le gbe aɖe si wòdo ɖa tso dzi blibo me la me. (Nexemya 1:3-11) Nukatae Nexemya lé blanui nenema gbegbe ɖo? Elabena Yerusalem ye nye Yehowa ƒe tadedeagunɔƒe le anyigba dzi, eye eyae nye ma wogblẽ ɖi. (Fiawo I, 11:36) Gawu la, dua ƒe gbagbã ɖe gbɔgbɔmenɔnɔme manyomanyo si me emenɔlawo nɔ la fia.—Nexemya 1:6, 7.\nNexemya ƒe ɖetsɔtsɔ le Yerusalem me kpakple eƒe vevesese ɖe Yudatɔ siwo nɔ afima nu ʋãe wòtsɔ eɖokui na. Esime Persia-fia nya ɖe mɔ na Nexemya ko la, ete ɖoɖowɔwɔ ɖe mɔ legbea zɔzɔ ayi Yerusalem ŋu. (Nexemya 2:5, 6) Edi be yeazã yeƒe ŋusẽ, ɣeyiɣi, kple aɖaŋu atsɔ akpe asi ɖe gli gbugbɔɖodɔ si hiã la ŋu. Ŋkeke ʋɛ aɖewo ko le eƒe ɖoɖo megbe la, ewɔ ɖoɖo ɖe Yerusalem gli bliboa gbugbɔɖodɔa ŋu.—Nexemya 2:11-18.\nNexemya ma gli gbugbɔɖodɔ nyadri ma ɖe ƒome geɖewo dome, amesiwo wɔ dɔa aduadu. * Wotsɔ ‘glia ƒe akpa ɖekaɖeka’ de asi na ƒuƒoƒo vovovo 40 kple edzivɔ be woaɖo. Nukae do tso eme? Esi dɔa wɔlawo sɔ gbɔ—amesiwo dome dzilawo kpakple wo viwo nɔ—eye wotsɔ woƒe ɣeyiɣi kple ŋusẽ na ta la, wokpɔ ta na dɔ si dze abe ɖe manya wɔ o ene la. (Nexemya 3:11, 12, 19, 20) Le dɔwɔwɔ moveviɖoɖotɔe ɣleti eve la, woɖo gli bliboa katã! Nexemya ŋlɔ bena amesiwo tsi tre ɖe glia ɖoɖo ŋu gɔ̃ hã va lɔ̃ ɖe edzi be “mía Mawu gbɔ dɔ sia tso wowɔ.”—Nexemya 6:15, 16.\nKpɔɖeŋu si Dzi Wòle Be Woaɖo Ŋkui\nMenye ɣeyiɣi si Nexemya zã kple ɖoɖo si wòwɔ ɖe dɔa ŋu koe nye nusi wòwɔ tsɔ kpe asi ɖe dɔa ŋui o. Ezã eƒe ŋutilãmenuwo hã tsɔ do alɔ tadedeagu vavãtɔae. Ezã eya ŋutɔ ƒe ga tsɔ ƒle nɔvia Yudatɔwo tso kluvinyenye me. Edo ga na amewo deme maxɔmaxɔe. Abe mɔmefia ene la, mebia tso Yudatɔwo si be woaxe fe na ye, tsɔ do ‘agbae’ na wo gbeɖe o, evɔ enye eƒe gome hafi. Ðe ema teƒe la, eƒe aƒe nɔ ʋuʋu ɖi ɣesiaɣi, afisi ‘ame alafa ɖeka kple blaatɔ̃, kpakple amesiwo tso dukɔ, siwo ƒo xlã wo godoo me va la’ ɖua nu le. Gbesiagbe la, eléa “nyitsu ɖeka, alẽ tiatia ade kple xewo” ɖana na eƒe amedzrowo. Gakpe ɖe eŋu la, le ŋkeke ewo ɖesiaɖe me la, edzea ‘wein ƒomevi vovovowo na wo fũ’—ewɔa esiawo katã kple eya ŋutɔ ƒe kotokumega.—Nexemya 5:8, 10, 14-18.\nDɔmenyowɔwɔ ƒe kpɔɖeŋu ɖedzesi ka gbegbee nye si Nexemya ɖo na Mawu subɔla siwo nɔ anyi ɣemaɣi kple fifia! Mawu subɔla dzinɔameƒotɔ sia zã eƒe ŋutilãmenuwo faa tsɔ do alɔ dɔa wɔlawo wònye tadedeagu vavãtɔ dodo ɖe ŋgɔ. Esɔ be wòbia Yehowa be: “Nye Mawu, ɖo ŋku nusiwo katã mewɔ na dukɔ la dzi nam hena nye nyui.” (Nexemya 5:19) Yehowa aɖo ŋku edzi godoo.—Hebritɔwo 6:10.\nWosrɔ̃a Nexemya ƒe Kpɔɖeŋua Egbea\nEnye dzidzɔ ŋutɔ be míakpɔ be egbea hã Yehowa ƒe amewo ɖea lɔlɔ̃, nuwɔwɔ kple dzi faa, kpakple ɖokuitsɔtsɔna ƒe nɔnɔme fiana ɖe tadedeagu vavãtɔ ŋu nenema ke. Ne míese be haxɔsetɔwo le nɔnɔme sesẽwo me tom la, míetsia dzi ɖe woƒe dedienɔnɔ ŋu vevie. (Romatɔwo 12:15) Abe Nexemya ene la, míetrɔna ɖe Yehowa ŋu le gbedodoɖa me tsɔ ɖenɛ fiana be míewɔ ɖeka kpli wo le xɔse me, hebianɛ be: “[Taflatse], ke wò to ɖe wò dɔla ƒe gbedodoɖa kple wò dɔla, siwo wò ŋkɔ vɔvɔ̃ dzrona la ƒe gbedodoɖa ŋu.”—Nexemya 1:11; Kolosetɔwo 4:2.\nKe hã menye ɖeko míebua mía nɔvi Kristotɔwo ƒe gbɔgbɔ kple ŋutilã me dedienɔnɔ kpakple tadedeagu vavãtɔ ƒe ŋgɔyiyi ŋu ko o. Eʋãa mí míewɔa eme dɔ hã. Lɔlɔ̃ ʋãa amesiwo woƒe nɔnɔmewo ɖe mɔ na la be woadzo le wo de, afisi dzidzeme aɖe ya teti le, eye abe Nexemya ene, ahayi teƒe bubuwo aɖana kpekpeɖeŋu amesiwo le hiahiã me. Togbɔ be lɔlɔ̃nu faa dɔwɔla siawo toa nɔnɔme madeamedziwo me le xexeame ƒe akpa aɖewo hã la, dzi meɖena le wo ƒo o, wokpea asi ɖe tadedeagu vavãtɔ ŋu le teƒe mawo, hewɔa dɔ aduadu kple wo nɔvi Kristotɔwo. Le nyateƒe me la, ɖokuitsɔtsɔna ƒe gbɔgbɔ si woɖena fiana la dze na kafukafu ale gbegbe.\nMía Tɔ Gome Wɔwɔ Le Míaƒe Nutowo Me\nEme kɔ be mía dometɔ akpa gãtɔ mate ŋu aʋu ayi teƒe bubu o. Míekpea asi ɖe tadedeagu vavãtɔa ŋu le míaƒe nutowo me. Esia hã ƒe kpɔɖeŋu dze le Nexemya ƒe agbalẽa me. Kpɔ alesi Nexemya ƒo nu tso ƒome wɔnuteƒe siwo kpɔ gome le gli gbugbɔɖodɔa me dometɔ aɖewo ŋu tsitotsitoe ɖa. Eŋlɔ bena: ‘Yedeya, Xarumaf vi, kpe ɖe wo ŋu le glia ɖoɖo me tso eƒe aƒe kasa. Benyamin kple Xasub woɖɔe ɖo le woƒe aƒe kasa; eyome Ananya vi Maaseya ƒe vi Azarya ɖɔe ɖo le eƒe aƒe ŋu.’ (Nexemya 3:10, 23, 28-30) Ŋutsu siawo kple woƒe ƒomewo kpe asi ɖe tadedeagu vavãtɔ ŋu geɖe to gomekpɔkpɔ le gli gbugbɔɖodɔa me le teƒe si te ɖe wo nɔƒewo ŋu me.\nEgbea la, mía dometɔ geɖe kpea asi ɖe tadedeagu vavãtɔ ŋu le mía ŋutɔwo ƒe nutowo me le mɔ vovovowo nu. Míekpɔa gome le Fiaɖuƒe Akpatatudɔwo, kpekpeɖeŋunana amesiwo dzi afɔku dzɔ ɖo, eye vevietɔ wu la, Fiaɖuƒegbeƒãɖeɖedɔa me. Tsɔ kpe ɖe eŋu la, mía ŋutɔwo míeɖakpɔ gome le xɔtutu kple kpekpeɖeŋunadɔwo me loo alo míekpɔ gome le wo me o, enye mí katã míaƒe dzimedidi be míatsɔ míaƒe ŋutilãmenuwo ado alɔ tadedeagu vavãtɔe, abe alesi Nexemya na nu faa le eŋɔli mee ene.—Kpɔ aɖaka si nye “Lɔlɔ̃nu Faa Nunana ƒe Mɔnuwo.”\nƔeaɖewoɣi la, ga si gbegbe hiã míatsɔ akpɔ míaƒe agbalẽtadɔ si le dzidzim ɖe edzi, kpekpeɖeŋunadɔwo, kpakple dɔ bubu geɖe siwo míewɔna le xexeame godoo gbɔ kpɔkpɔ ate ŋu atso dzika ƒo na ame. Gake ɖo ŋku edzi be Yerusalem-gli nyadri la ɖoɖo hã tso dzika ƒo. (Nexemya 4:4) Ke hã esi womã dɔa ɖe ƒome geɖe siwo lɔ̃ faa dome la, wowɔ dɔa wu enu. Nenema ke egbea la, míate ŋu akpɔ nu geɖe siwo hiã hena míaƒe xexeame katã ƒe dɔa wɔwɔ gbɔ ne mía dometɔ ɖesiaɖe yi edzi wɔ etɔ gome le dɔa ŋu.\nAɖaka si nye “Mɔ Siwo Dzi Ame Aɖewo Tona Dzɔa Nu” ɖe mɔ vovovo siwo dzi míate ŋu ato atsɔ ga akpe asi ɖe Fiaɖuƒedɔa ŋu fia. Le ƒe si va yi me la, Mawu ƒe amewo dometɔ geɖe na kpekpeɖeŋu sia, eye Yehowa Ðasefowo ƒe Dziɖuha la le mɔnukpɔkpɔ sia zãm tsɔ le akpe geɖe dam na amesiwo ƒe dzi ʋã wo wokpɔ gome le lɔlɔ̃nu faa nunana sia me. Ƒo wo katã ta la, míeda akpe na Yehowa le yayra gbogbo siwo wòdudu ɖe agbagba siwo eƒe amewo dze tso dzi blibo me dzi le tadedeagu vavãtɔ dodo ɖe ŋgɔ le xexeame godoo me la ta. Ẽ, ne míede ŋugble le alesi Yehowa kplɔ mí le ƒeawo mee ŋu la, eʋãa mí be míagblɔ Nexemya ƒe nyawo, amesi gblɔ akpedadatɔe be: ‘Nye Mawu ƒe asi nyo le dzinye loo.’—Nexemya 2:18.\n^ mm. 8 Nexemya 3:5 gblɔ be Yudatɔ ame ŋkuta, ‘bubume’ aɖewo gbe be yewomade asi dɔa me o, gake ame mawo koe. Ame ƒomevi vovovowo—nunɔlawo, sikanutulawo, ami ʋeʋẽe ɖalawo, amegãwo, asitsalawo—amesiawo katã kpe asi ɖe dɔa ŋu.—Kpukpui 1, 8, 9, 32.\n[Aɖaka/Nɔnɔmetata siwo le axa 28, 29]\nƔleti sia ɣleti la, hamewo ɖoa ga siawo ɖe Yehowa Ðasefowo ƒe xexeame katã ƒe dɔwɔƒegã alo ɖe alɔdzedɔwɔƒe si le wo gbɔ. Woate ŋu aɖo lɔlɔ̃nu faa gadzɔdzɔwo ɖe Treasurer’s Office, Watch Tower Bible and Tract Society of Pennsylvania, 25 Columbia Heights, Brooklyn, New York 11201-2483, alo ɖe alɔdzedɔwɔƒe si kpɔa dɔa dzi le miaƒe dukɔ me. Woate ŋu adzɔ sikanuwo alo kesinɔnu bubuwo hã. Ele be woaŋlɔ lɛta kpui aɖe akpe ɖe nudzɔdzɔ siawo ŋu si aɖe nu me be ɖe yewotsɔ nunana siawo ke keŋkeŋ.\nWoate ŋu adzɔ nu le ɖoɖo tɔxɛ aɖe nu be ne ga la hiã amea la, woagatrɔe nɛ. Ne èdi numeɖeɖe bubuwo la, taflatse ŋlɔ agbalẽ ɖo ɖe Treasurer’s Office, nàzã adrɛs si le etame.\nTsɔ kpe ɖe ga siwo woatsɔ ake kple gadzɔdzɔ siwo woagate ŋu axɔ ŋu la, nunana ƒe mɔnu bubuwo li woato edzi akpe asi ɖe xexeame godoo ƒe Fiaɖuƒe subɔsubɔdɔa ŋu. Esiawo ƒe ɖewoe nye:\nGa Siwo Le Gadzraɖoƒe: Woate ŋu ana Gbetakpɔxɔ Habɔbɔa naxɔ ga si woda ɖe gadzraɖoƒe, ga la dada ɖi ƒe ɖaseɖigbalẽwo, alo ga si woaxe na ame ne woxɔ dzudzɔ le dɔme alo woana Habɔbɔa naxɔ wo ne nunala la ku, le mia gbɔ gadzraɖoƒeɖoɖowo nu.\nAƒewo Kple Anyigbawo: Woate ŋu atsɔ aƒe alo anyigba siwo woate ŋu adzra la ana Gbetakpɔxɔ Habɔbɔa wòanye nusi ŋu woɖe asi le keŋkeŋ alo woagblẽ xɔawo dometɔ aɖe ɖi na nunala la be wòanɔ eme le eƒe agbenɔɣi. Ele be woana alɔdzedɔwɔƒe si le miaƒe dukɔa me nanya hafi woawɔ agbalẽ ɖe aƒe alo anyigba siawo dzi.\nNunanaɖoɖo si me Woɖea Nane le na Nunalaa Ƒe sia Ƒe: Nunanaɖoɖo si me woɖea nane le na nunalaa ƒe sia ƒe nye ɖoɖo si me wotsɔa ame ƒe ga alo nunɔamesi siwo ŋu nya aɖeke meku ɖo o naa Gbetakpɔxɔ Habɔbɔa. Woxea ga home aɖe koŋ naa nunalaa, alo amesi dzi nunalaa tɔ asii ƒe sia ƒe le eƒe agbenɔɣi katã ɖe eteƒe. Woɖea adzɔxexe ƒe agba le nunalaa dzi le ƒe si me wòtsɔ nua na.\nAbe alesi nyagbe “nunana si ŋu wowɔ ɖoɖo ɖo” fia ene la, ehiã be nunala la nawɔ ɖoɖo le nunana siawo tɔgbe ŋu. Habɔbɔa ta agbalẽ gbadza si ƒe ŋkɔe nye Charitable Planning to Benefit Kingdom Service Worldwide ɖe Eŋlisi kple Spain gbewo me be wòakɔ nu me na amesiwo di be yewoakpe ɖe Yehowa Ðasefowo ƒe xexeame katã ƒe dɔa ŋu to nunana siwo ŋu wowɔ ɖoɖo ɖo ƒomevi aɖewo dzi. Wota agbalẽ gbadza sia be woatsɔ aɖo biabia geɖe siwo wobiana ku ɖe nunanawo, domenyinumagbalẽwo, kple nunɔamesi siwo woanɔ zazãm gbɔ ŋu la ŋuti. Nyatakaka nyui bubuwo gale eme ku ɖe aƒe alo anyigba, ga, kple adzɔxexe ŋuti ɖoɖowɔwɔ ŋu. Numeɖeɖewo le eme tso mɔnu vovovo siwo dzi woate ŋu ato ana nu fifia alo ana habɔbɔa naxɔ domenyinu aɖe le ame ƒe ku megbe ŋu. Woate ŋu axɔ agbalẽ gbadza sia tẽ tso Nunana si Ŋu Wowɔ Ðoɖo Ðo Dzikpɔƒea gbɔ.\nLe agbalẽ gbadza la xexlẽ kple numedzodzro kple amesiwo le dɔ wɔm le Nunana si Ŋu Wowɔ Ðoɖo Ðo Dzikpɔƒea la, ame geɖe te ŋu kpe ɖe Yehowa Ðasefowo ŋu le xexeame godoo eye le ɣeyiɣi ma ke me la, egaɖe vi geɖe le adzɔxexenyawo gome le esi wowɔe nenema ta. Ele be woana Nunana si Ŋu Wowɔ Ðoɖo Ðo Dzikpɔƒea nanya eye woaɖo ɖoɖo sia ŋuti nuŋlɔɖiwo ƒe ɖe ɖee. Ne èdi be yeawɔ nunana siawo siwo ŋu wowɔ ɖoɖo ɖo dometɔ aɖe la, ke zã adrɛs si le ete nàŋlɔ agbalẽ na Nunana si Ŋu Wowɔ Ðoɖo Ðo Dzikpɔƒea, alo nàƒo ka na wo alo na Yehowa Ðasefowo ƒe dɔwɔƒe si kpɔa dɔa dzi le dukɔ si me nèle me.\nLɔlɔ̃nu Faa Nunana ƒe Mɔnuwo\nLe lɛta si apostolo Paulo ŋlɔ na Korintotɔwo me la, eƒo nu tso lɔlɔ̃nu faa nunana ƒe mɔnu ɖedzesi etɔ̃ ŋu. (1) Esi Paulo nɔ nu ŋlɔm tso gadzɔdzɔ ŋu la, egblɔ be: “Kwasiɖa ƒe ŋkeke gbãtɔ dzi la mia dometɔ amesiame natsɔ nane adzra ɖo ɖi vovo ɖe ye ŋutɔ gbɔ.” (Korintotɔwo I, 16:2a) Eyata ehiã be woawɔ ɖoɖo ɖe nunana ŋu do ŋgɔ, eye ehiã be woawɔe edziedzi. (2) Paulo ŋlɔ hã be amesiame nana nu “le eƒe viɖekpɔkpɔ nu.” (Korintotɔwo I, 16:2b) Ne míagblɔe le mɔ bubu nu la, amesi di be yeakpɔ gome le lɔlɔ̃nu faa nunana me ate ŋu awɔe le nusi le esi nu. Nenye be ga si Kristotɔ aɖe kpɔna le sue hã la, sue si wòate ŋu adzɔ le eme la dzea Yehowa ŋu vevie. (Luka 21:1-4) (3) Paulo ŋlɔ yi edzi be: “Amesiame abe alesi wòɖo ɖi le eƒe dzi me ene, menye kple veve alo dzizizi o; elabena amesi na nu kple dzidzɔ la, eyae Mawu lɔ̃na.” (Korintotɔwo II, 9:7) Nyateƒe Kristotɔwo naa nu tso dzime—kple dzidzɔ.\nNexemya nye ŋutsu si sea veve ɖe ame nu kple amesi tsona ɖe dɔ ŋu kpla\nLɔlɔ̃nu faa nudzɔdzɔwoe wotsɔ doa agbalẽtata, kpekpeɖeŋunana amesiwo dzi afɔku dzɔ ɖo, Fiaɖuƒe Akpata tutu, kple dɔ ɖevi bubu siwo míewɔna le xexeame godoo la ɖe ŋgɔ\nƉoe Ɖe Amewo Ɖoe Ɖe Amewo Amesiwo Kpe Asi Ðe Tadedeagu Vavãtɔ Ŋu—Ɣemaɣi Kple Fifia\nw02 11/1 axa 26-30


Yesu Ðo To Ɣesiaɣi | Fia Nu Viwòwo\nÐe wònɔa bɔbɔe na wò ɣesiaɣi be nàɖo to dziwòlawoa?— Menɔa bɔbɔe ɣeaɖewoɣi o. Èsusu be enɔ bɔbɔe na Yesu be wòaɖo to Yehowa kple edzilawoa?— Eƒe kpɔɖeŋua ate ŋu akpe ɖe ŋuwò nàɖo to dziwòlawo togbɔ be toɖoɖo mele bɔbɔe o hã. Na míasrɔ̃ nu tso nya sia ŋu vie.\nYesu nɔ Fofoa Yehowa gbɔ le dziƒo hafi va anyigba dzi. Gake dzilawo hã nɔ Yesu si le anyigba dzi. Woƒe ŋkɔwoe nye Yosef kple Maria. Ènya ale si wòdzɔe be wova zu Yesu dzilawoa?—\nYehowa trɔ Yesu si nɔ dziƒo la ƒe agbe de Maria ƒe dɔ me ale be nyɔnu sia te ŋu dzii ɖe anyigba dzi. Nukunue esia nye! Yesu nɔ tsitsim le Maria ƒe dɔ me vivivi abe ale si ko vidzĩ tsina le dadaa ƒe dɔ me ene. Abe ɣleti asieke ene megbe la, wodzi Yesu. Aleae wòdzɔe be Maria kple srɔ̃a Yosef va zu Yesu dzilawo le anyigba dzi.\nEsi Yesu xɔ ƒe 12 pɛ ko la, ewɔ nane si ɖee fia be elɔ̃ Fofoa Yehowa vevie. Nu sia dzɔ esime Yesu kple eƒe ƒometɔwo zɔ mɔ didi aɖe yi Yerusalem be yewoaɖu azã si woyɔna be Ŋutitoto la. Esi wotrɔ gbɔna aƒe la, Yosef kple Maria di Yesu ʋuu gake womekpɔe o. Ènya afi si Yesu nɔa?—\nNu ka tae Yesu nɔ gbedoxɔa me?\nYosef kple Maria ɖe abla trɔ yi Yerusalem eye wodi Yesu le afi sia afi. Wotsi dzodzodzoe elabena wodii kakaka womekpɔe o. Gake le ŋkeke etɔ̃ megbe la, wova kpɔe le gbedoxɔa me! Ènya nu si tae Yesu nɔ gbedoxɔa mea?— Elabena ate ŋu asrɔ̃ nu tso Fofoa Yehowa ŋu le afi ma. Elɔ̃ Yehowa eye wòdi be yeasrɔ̃ ale si yeawɔ nu wòado dzidzɔ nɛ. Esi Yesu tsi gɔ̃ hã la, eɖoa to Yehowa ɣesiaɣi. Yesu ɖoa to togbɔ be menɔa bɔbɔe nɛ o eye wòhiã be wòakpe fu gɔ̃ hã. Ðe Yesu ɖo to Yosef kple Maria hã?— Nyateƒee, Biblia gblɔ be eɖo to wo.\nNu kae nàte ŋu asrɔ̃ tso Yesu ƒe kpɔɖeŋua me?— Ele be nàɖo to dziwòlawo nenye be esia wɔwɔ sesẽ na wò gɔ̃ hã. Àɖo to woa?—\nAleke wòdzɔe be Yosef kple Maria va zu Yesu dzilawo le anyigba dzi?\nEsi Yesu dzilawo dii le Yerusalem la, afi kae wova kpɔe le?\nNu kae nàte ŋu asrɔ̃ tso Yesu ƒe kpɔɖeŋua me?


‘Miɖo To Ne Miase Egɔme’—Marko 7:14 | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Colombia Tokunɔgbe Croatian Czech Danish Drehu Dutch Efik Estonian Eŋlisi Eʋegbe Fijian Finnish Franse Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kisi Kisonge Kongo Korea Tokunɔgbe Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Marathi Mauritian Creole Maya Mazatec (Huautla) Mexico Tokunɔgbe Mixe Mizo Mongolian Moore Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tiv Tlapanec Totonac Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\n“Mi katã miɖo tom, ne miase egɔme.”—MARKO 7:14.\nNU KAE NÈSRƆ̃ TSO KPƆÐEŊU SI KU ÐE . . .\natiku suea ŋu la me?\namɔwɔʋãnua ŋu la me?\nasitsala mɔzɔlaa ŋu me?\nkesinɔnu si woɣla ŋu la me?\n1, 2. Nu ka tae ame geɖe mete ŋu se nya siwo tututu gblɔm Yesu nɔ la gɔme o?\nNE AME aɖe le nu ƒom na mí la, míesea nya si gblɔm wòle hetea ŋu dea dzesi gbe si wòtsɔ le nua ƒomee gɔ̃ hã. Gake hafi eƒe nyaa me nakɔ na mí la, ehiã be míase nu si tututu gblɔm wòle la gɔme. (1 Korintotɔwo 14:9) Yesu ƒo nu na ame akpe geɖe le woawo ŋutɔwo degbe me. Gake menye wo katãe se eƒe nyawo gɔme ŋutɔŋutɔ o. Eya ta Yesu gblɔ be: “Mi katã miɖo tom, ne miase egɔme.”—Marko 7:14.\n2 Nu ka tae ame geɖe mete ŋu se nya siwo tututu gblɔm Yesu nɔ la gɔme o? Susu bubuwo nɔ wo dometɔ aɖewo si xoxo, eye susu nyuitɔ menɔ ame aɖewo hã si ɖe nya si gblɔm wònɔ ŋu o. Yesu gblɔ tso ame siawo ŋu be: “Mieto ayemɔ dzi ɖe Mawu ƒe se la ɖa, ale be miaƒe kɔnyinyiwo nanɔ anyi na mi.” (Marko 7:9) Womeɖe afɔ aɖeke be yewoase Yesu ƒe nyawo gɔme o. Wodi be yewoayi edzi alé yewoƒe kɔnuwo kple susuwo me ɖe asi. Ame siawo se nyawo kple to gake meɖo woƒe dzi gbɔ o. (Mixlẽ Mateo 13:13-15.) Gake aleke míana dzi ƒe nɔnɔme nyuitɔ nanɔ mía si ɣesiaɣi be míasrɔ̃ nu tso Yesu ƒe nufiafiawo me?\nALE SI YESU ƑE NUFIAFIAWO ATE ŊU AÐE VI NA MÍ\n3. Nu ka tae nusrɔ̃lawo te ŋu se Yesu ƒe nyawo gɔme?\n3 Ele be míasrɔ̃ Yesu ƒe nusrɔ̃la siwo bɔbɔ wo ɖokui la ƒe kpɔɖeŋu. Egblɔ na wo be: “Miaƒe ŋkuwo kpɔa dzidzɔ, elabena wokpɔa nu, kple miaƒe towo hã, elabena wosea nu.” (Mateo 13:16) Nu ka tae wote ŋu se Yesu ƒe nyawo gɔme evɔ ame bubuwo ya mese egɔme o? Esi woɖe afɔ etɔ̃ aɖewo tae. Gbã la, wolɔ̃ faa bia nyawo eye wodze agbagba be yewoase nya si tututu gblɔm Yesu nɔ la gɔme. (Mateo 13:36; Marko 7:17) Evelia, wolɔ̃ faa tsɔ nu yeye siwo srɔ̃m wonɔ la kpe ɖe nu siwo dzi wolɔ̃ ɖo le woƒe dzi me xoxo la ŋu. (Mixlẽ Mateo 13:11, 12.) Etɔ̃lia, wolɔ̃ faa be yewoatsɔ nu siwo srɔ̃m yewonɔ la awɔ dɔe ahatsɔe akpe ɖe ame bubuwo hã ŋu.—Mateo 13:51, 52.\n4. Afɔ etɔ̃ kawoe míaɖe hafi ase Yesu ƒe kpɔɖeŋuwo gɔme?\n4 Abe ale si nusrɔ̃lawo wɔe ene la, ele be míawo hã míaɖe afɔ etɔ̃ aɖewo ne míedi be míase Yesu ƒe kpɔɖeŋuwo gɔme. Gbã la, ehiã be míagbɔ dzi ɖi adzro Yesu ƒe nyawo me ahade ŋugble le wo ŋu, míaku nu me, eye míabia nya siwo sɔ. Esiae nye sidzedze. (Lododowo 2:4, 5) Evelia, ele be míakpɔ kadodo si le sidzedze sia kple nu siwo míenya xoxo la dome, kpakple ale si wòate ŋu aɖe vi na míawo ŋutɔwo. Esiae nye gɔmesese. (Lododowo 2:2, 3) Etɔ̃lia, ele be míawɔ nu siwo srɔ̃m míele la ŋu dɔ, si fia be míatsɔe ade dɔwɔna me. Esiae nye nunya.—Lododowo 2:6, 7.\nNunya ate ŋu akpɔ míaƒe agbe ta!\n5. Wɔ kpɔɖeŋu si ɖe vovototo si le sidzedze, gɔmesese kple nunya dome fia.\n5 Vovototo kae le sidzedze, gɔmesese kple nunya dome? Míate ŋu awɔ eƒe kpɔɖeŋu ale: Tsɔe be yetɔ ɖe mɔ ƒe domedome eye ʋu gã aɖe gbɔna. Gbã la, ède dzesii be ʋu ye—esiae nye sidzedze. Evelia, èkpɔe be ne yetɔ ɖe afi ma la, ʋua ate ŋu ava lɔ ye—esiae nye gɔmesese! Eya ta èwɔ kaba dze na ʋua—esiae nye nunya! Biblia gblɔ na mí be ‘míalé nunya vavã me ɖe asi sesĩe’ elabena ate ŋu axɔ mí ɖe agbe!—Lododowo 3:21, 22; 1 Timoteo 4:16.\n6. Nya ene kawoe míabia esime míele Yesu ƒe kpɔɖeŋu adre aɖewo me dzrom? ( Kpɔ aɖakaa.)\n6 Le nyati sia kple esi kplɔe ɖo me la, míadzro kpɔɖeŋu adre aɖewo siwo Yesu wɔ la me. Míabia nya siawo: Nu kae kpɔɖeŋua fia? (Esiae nye sidzedze.) Nu ka tae Yesu wɔ kpɔɖeŋu sia? (Esiae nye gɔmesese.) Aleke míate ŋu awɔ kpɔɖeŋu sia ŋu dɔ wòaɖe vi na míawo ŋutɔwo kple ame bubuwo? (Esiae nye nunya.) Mlɔeba la, nu kae wòfia mí tso Yehowa kple Yesu ŋu?\nATIKU SUE LA\n7. Nu kae Yesu ƒe kpɔɖeŋu si ku ɖe atiku suea ŋu la fia?\n7 Mixlẽ Mateo 13:31, 32. Nu kae Yesu ƒe kpɔɖeŋu si ku ɖe atiku suea ŋu la fia? Atiku suea le tsitre ɖi na Fiaɖuƒegbedeasi si míeɖea gbeƒãe kpakple Kristo hamea siaa. Esi woɖo Kristo hamea anyi le ƒe 33 Kristotɔwo Ŋɔli (K.Ŋ.) la, ɖeko wònɔ abe “nuku suetɔ kekeake” ene. Gake to gbeƒãɖeɖedɔa dzi la, etsi kabakaba le ɣeyiɣi kpui aɖe ko me. Ame geɖe menɔ mɔ kpɔm be atsi nenema gbegbe le ɣeyiɣi kpui ma ko me o. (Kolosetɔwo 1:23) Yesu gblɔ na mí be “dziƒoxewo va nɔa eƒe alɔwo me.” Esia fia be esi Kristo hamea va tsi ɖe edzi la, ame siwo si dzi nyui le la kpɔ nuɖuɖu, vɔvɔli kple dzeƒe le eme.—Tsɔe sɔ kple Xezekiel 17:23.\nKristo hamea tsi kabakaba nukutɔe\n8. Nu ka tae Yesu wɔ kpɔɖeŋu si ku ɖe atiku suea ŋu?\n8 Nu ka tae Yesu wɔ kpɔɖeŋu sia? Etsɔ atiku sue si tsina kabakaba ƒe kpɔɖeŋua ɖe ale si Mawu Fiaɖuƒea tsinae, ale si wòkpɔa ame tae kple ale si womate ŋu axe mɔ nɛ o la me. Tso ƒe 1914 dzi yina la, Kristo hamea tsi kabakaba nukutɔe. (Yesaya 60: 22) Wokpena ɖe ame siwo le hame sia me ŋu wotena ɖe Yehowa ŋu kplikplikpli, eye esia nyea gbɔgbɔmetakpɔkpɔ na wo. (Lododowo 2:7; Yesaya 32:1, 2) Tsɔ kpe ɖe eŋu la, tsitretsiɖeŋu aɖeke mate ŋu axe mɔ ɖe hamea ƒe tsitsi nu o.—Yesaya 54:17.\n9. (a) Nu kae míate ŋu asrɔ̃ tso kpɔɖeŋu si ku ɖe atiku suea ŋu me? (b) Nu kae esia fia mí tso Yehowa kple Yesu ŋu?\n9 Nu kae míate ŋu asrɔ̃ tso kpɔɖeŋu si ku ɖe atiku suea ŋu me? Ðewohĩ míele nuto si me Ðasefo ʋɛ aɖewo ko le eye woƒe xexlẽme mele dzidzim ɖe edzi kabakaba o la me. Gake mele be míaŋlɔ be gbeɖe o be naneke mate ŋu axe mɔ na Fiaɖuƒea o. Esia ado ŋusẽ mí be míado dzi. Le kpɔɖeŋu me, esi Nɔviŋutsu Edwin Skinner yi India le ƒe 1926 me la, Ðasefo ʋɛ aɖewo koe nɔ afi ma, eye dɔa “menɔ afɔ tsɔm o,” elabena dzidziɖedzi menɔ vavam kabakaba o. Gake eyi edzi nɔ gbeƒã ɖem eye wòkpɔ ale si Fiaɖuƒegbedeasia ɖu kplamatsedonuwo dzii la teƒe. Egbea, Ðasefo siwo wu 37,000 ye le India, eye ame 108,000 kple edzivɔ ye de Ŋkuɖodzia le ƒe 2013 me. Le ƒe si tututu me Nɔviŋutsu Skinner yi India la, dɔa dze egɔme le Zambia teti koe nye ema. Ðasefo 170,000 kple edzivɔ ye le afi ma egbea, eye ame 763,915 ye de Ŋkuɖodzia le ƒe 2013 me. Esia fia be ame 1 le ame 18 ɖe sia ɖe me le Zambia ye de Ŋkuɖodzia. Dzidziɖedzi wɔnuku kae nye esi!\n10. Nu kae kpɔɖeŋu si ku ɖe amɔwɔʋãnua ŋu la fia?\n10 Mixlẽ Mateo 13:33. Nu kae kpɔɖeŋu si ku ɖe amɔwɔʋãnua ŋu la fia? Kpɔɖeŋu sia ku ɖe Fiaɖuƒegbedeasia kple ŋusẽ si wòkpɔna ɖe amewo ƒe agbe dzi ŋu. “Amɔwɔ bliboa” le tsitre ɖi na dukɔwo katã. Amɔwɔa ƒe ʋaʋã le tsitre ɖi na ale si Fiaɖuƒegbedeasia le ta kekem to gbeƒãɖeɖedɔa dzi. Togbɔ be atiku sue la ƒe tsitsi dzena wokpɔna enumake hã la, amɔwɔa ya ƒe ʋaʋã mele nenema o. Ɣeyiɣi aɖe megbe hafi wòva dzena wokpɔna.\n11. Nu ka tae Yesu wɔ kpɔɖeŋu si ku ɖe amɔwɔʋãnua ŋu?\n11 Nu ka tae Yesu wɔ kpɔɖeŋu sia? Yesu nɔ eɖem fia be ŋutete le Fiaɖuƒegbedeasia ŋu be wòaɖo “anyigba ƒe seƒe ke” eye wòawɔ dɔ ɖe amewo ƒe dziwo dzi be woawɔ tɔtrɔ gãwo le woƒe agbe me. (Dɔwɔwɔwo 1:8) Ðewohĩ le gɔmedzedzea me la, míakpɔ tɔtrɔ siawo o, gake wole edzi yim hafi. Ame gbogbo aɖewo le Fiaɖuƒegbedeasia xɔm le teƒeteƒewo eye wole mɔ ɖem be gbedeasi wɔdɔɖeamedzi sia natrɔ woƒe agbenɔnɔ.—Romatɔwo 12:2; Efesotɔwo 4:22, 23.\n12, 13. Ƒo nu tso ale si gbeƒãɖeɖedɔa keke tae, abe ale si wòdze le kpɔɖeŋu si ku ɖe amɔwɔʋãnua ŋu me ene la ŋu.\n12 Ɣeaɖewoɣi la, ƒe geɖe va yina hafi dɔ si gbedeasia wɔ ɖe ame siwo see dzi la dzena. Le kpɔɖeŋu me, le ƒe 1982 me la, Franz kple Margit, siwo nye atsu kple asi aɖe siwo nɔ dɔ wɔm le Betel le Brazil la ɖe gbeƒã le du sue aɖe me. Woɖo Biblia nusɔsrɔ̃ anyi kple ame geɖe, hekpe ɖe vidada aɖe kple via ene ŋu. Viaŋutsuvi tsitsitɔ xɔ ƒe 12 ɣemaɣi. Ŋu kpenɛ ŋutɔ, eye zi geɖe la, edzea agbagba be yeayi aɖabe ne nusɔsrɔ̃a wɔɣi ɖo. Gake wova ɖe Franz kple Margit yi teƒe bubu, si wɔe be womegate ŋu yi nusɔsrɔ̃a dzi o. Le ƒe 25 megbe la, wogaɖi tsa yi dua me. Bu dzidzɔ si gbegbe wokpɔ esi wokpɔe be gbeƒãɖela 69, siwo dome ame 13 nye gbesiagbe mɔɖelawo la katã le kpekpem le Fiaɖuƒe Akpata yeye me ŋu kpɔ! Eye ŋutsuvi ma si ŋu kpena la tsi va zu hamemetsitsiwo ƒe ha ƒe ɖoɖowo gbɔ kpɔla! Abe ale si wòdze le Yesu ƒe kpɔɖeŋu si ku ɖe amɔwɔʋãnua ŋu me ene la, Fiaɖuƒegbedeasia keke ta eye wòkpɔ ŋusẽ ɖe ame geɖe ƒe agbe dzi.\n13 Le dukɔ siwo me womeɖe mɔ be woawɔ gbeƒãɖeɖedɔa le gaglã o gɔ̃ hã la, ŋusẽ si le Fiaɖuƒegbedeasia ŋu la le amewo ƒe agbenɔnɔ trɔm. Ne míese nu tso ale si gbegbe gbedeasia kaka le dukɔ mawo me ŋu la, ewɔa nuku na mí ŋutɔ. Le kpɔɖeŋu me, Fiaɖuƒegbedeasia ɖo Cuba le ƒe 1910 me, eye Nɔviŋutsu Russell zɔ mɔ yi afi ma le ƒe 1913 me. Le gɔmedzedzea me la, dzidziɖedzia nɔ blewu. Aleke dɔa le edzi yim le Cuba egbea? Gbeƒãɖela 96,000 kple edzivɔ ye le gbeƒã ɖem nya nyuia le afi ma, eye ame 229,726 ye de Ŋkuɖodzia le ƒe 2013 me. Esia fia be dukɔa me tɔ 1 le ame 48 ɖe sia ɖe me ye de Ŋkuɖodzia. Le dukɔ siwo womeɖo asi dɔa dzi le o gɔ̃ hã me la, Fiaɖuƒegbedeasia ɖo nuto siwo me nɔviawo mesusui be woate ŋu aɖi ɖase le o la me. * (Kpɔ etenuŋɔŋlɔa.)—Nyagblɔla 8:7; 11:5.\nYehowa akpɔ egbɔ be wowɔ dɔa de goe\n14, 15. (a) Nufiame kae le kpɔɖeŋu si ku ɖe amɔwɔʋãnua ŋu me na mí? (b) Nu kae esia fia mí tso Yehowa kple Yesu ŋu?\n14 Nufiame kae le Yesu ƒe kpɔɖeŋu si ku ɖe amɔwɔʋãnua ŋu me na mí? Ne míede ŋugble le nu si Yesu ƒe kpɔɖeŋua fia ŋu la, míakpɔe be mehiã be míatsi dzimaɖi le ale si Fiaɖuƒegbedeasia awɔ aɖo ame miliɔn geɖe siwo mesee haɖe o gbɔ la ŋu o. Yehowa akpɔ egbɔ be wowɔ dɔa de goe. Ke akpa kae míawɔ? Mawu ƒe Nya la ɖo eŋu be: “Ƒã wò nukuwo le ŋdi, eye mègadzudzɔ le ɣetrɔ me o; elabena mènya kae le wɔwɔ ge o, eɖanye esi alo ekeme alo woa kple eve lae le nyonyo ge o.” (Nyagblɔla 11:6) Ke hã ehiã be míaɖo ŋku edzi ɣesiaɣi be míabia Yehowa ƒe yayra ɖe gbeƒãɖeɖedɔa dzi, vevietɔ le dukɔ siwo me woɖo asi dɔa dzi le.—Efesotɔwo 6:18-20.\n15 Azɔ hã, mele be dzi naɖe le mía ƒo ne ku si tsem míaƒe gbeƒãɖeɖedɔa le medze enumake o. Mele be míado vlo “gɔmedzedze nyaŋui” o. (Zaxarya 4:10) Nu nyui wɔnukuwo ate ŋu ado tso míaƒe agbagbadzedzewo me wu ale si míawo ŋutɔwo míesusui gɔ̃ hã!—Psalmo 40:6; Zaxarya 4:7.\nASITSALA MƆZƆLAA KPLE KESINƆNU SI WOƔLA LA\n16. Nu kae kpɔɖeŋu siwo ku ɖe asitsala mɔzɔlaa kple kesinɔnu si woɣlaa ŋu fia?\n16 Mixlẽ Mateo 13:44-46. Nu kae kpɔɖeŋu siwo ku ɖe asitsala mɔzɔlaa kple kesinɔnu si woɣlaa ŋu fia? Le Yesu ƒe ŋkekeawo me la, asitsala aɖewo zɔa mɔ legbeewo ɖadia dzonu nyuitɔwo ƒlena. “Dzonu xɔasi nyui” si le Yesu ƒe kpɔɖeŋua me la tsi tsitre ɖi na Fiaɖuƒea ŋuti nyateƒe xɔasia, eye asitsalaa le tsitre ɖi na ame siwo si dzi nyui le, siwo tsana le afi sia afi be yewoake ɖe nyateƒea ŋu. Asitsalaa lɔ̃ faa dzra nu siwo katã le esi la “enumake,” ale be wòate ŋu aƒle dzonu xɔasi sia. Yesu gawɔ kpɔɖeŋu bubu ku ɖe ŋutsu aɖe si ke ɖe kesinɔnu aɖe si “woɣla” ŋu esime wònɔ dɔ wɔm le agble me ŋu. Menye ɖe ŋutsu sia nɔ tsatsam nɔ kesinɔnua dim, abe ale si wònɔ le asitsalaa gome ene o. Gake esi wòkpɔe be exɔ asi ŋutɔ la, eya hã lɔ̃ faa dzra “nu sia nu” si le esi eye wòƒlee.\n17. Nu ka tae Yesu wɔ kpɔɖeŋu si ku ɖe asitsala mɔzɔlaa kple kesinɔnu si woɣla la ŋu?\n17 Nu ka tae Yesu wɔ kpɔɖeŋu eve mawo? Enɔ eɖem fia be amewo toa mɔ vovovowo dzi kena ɖe nyateƒea ŋu. Ame aɖewo dia nyateƒea hetsɔa nanewo saa vɔe hafi kena ɖe eŋu. Le ame aɖewo gome la, ɖewohĩ ame aɖee va ɖe gbeƒã na wo, ke menye woawo ŋutɔwoe nɔ nyateƒea dim o. Le kpɔɖeŋuawo me la, ame evea siaa de asixɔxɔ nu siwo ŋu woke ɖo la ŋu, eye wotsɔ nu geɖewo sa vɔe hafi woƒe asi su edzi.\nLɔ̃ faa nàwɔ wò ŋutete ɖe sia ɖe be nàtsɔ nyateƒea aɖo nɔƒe gbãtɔ le wò agbe me\n18. (a) Nufiame kae le kpɔɖeŋu eve siawo me na mí? (b) Nu kae esia fia mí tso Yehowa kple Yesu ŋu?\n18 Nufiame kae le kpɔɖeŋu eve siawo me na mí? (Mateo 6:19-21) Bia ɖokuiwò be: ‘Nɔnɔme si nɔ ŋutsu eve siawo si ku ɖe nyateƒea ŋu la kee nye hã meɖena fiana? Ðe nyateƒea nye kesinɔnu nama? Ðe melɔ̃na faa tsɔa nuwo saa vɔe ɖe eta, alo ɖe meɖea mɔ nu bubuwo, abe gbe sia gbe nuhiahiãwo gbɔ kpɔkpɔ ene hea nye susua?’ (Mateo 6:22-24, 33; Luka 5:27, 28; Filipitɔwo 3:8) Ne míelɔ̃ nyateƒea vavã la, míalɔ̃ faa awɔ míaƒe ŋutete ɖe sia ɖe be míatsɔe aɖo nɔƒe gbãtɔ le míaƒe agbe me.\n19. Nu ka mee míadzro le nyati si kplɔe ɖo me?\n19 Neva eme be míaɖee afia be míelé to ɖe kpɔɖeŋu siawo ŋu hese nu si tututu wofia la gɔme. Ðo ŋku edzi be menye nu si wofia la ɖeɖe nyanya koe hiã o. Ele vevie be míatsɔ nu siwo míesrɔ̃ tso wo me la awɔ dɔe. Le nyati si kplɔe ɖo me la, míadzro kpɔɖeŋu etɔ̃ bubu me eye míakpɔ nu siwo míate ŋu asrɔ̃ tso wo me.\n^ mm. 13 Àte ŋu axlẽ nuteƒekpɔkpɔwo abe esia ene tso Argentina (Ƒe 2001 ƒe Ƒegbalẽ, axa 186); East Germany (Ƒe 1999 ƒe Ƒegbalẽ, axa 83); Papua New Guinea (Ƒe 2005 ƒe Ƒegbalẽ, axa 63); kple Robinson Crusoe Island (Gbetakpɔxɔ, June 15, 2000, axa 9) ŋu.\nKpɔɖeŋu: Enye ŋutinya si me wotsɔa nane si le nyanya na ame geɖe la kpena ɖe amewo ŋu be woase nane si gɔme sese sesẽ la gɔme. Yesu bi ɖe kpɔɖeŋuwo zazã me ŋutɔ\nNe èle kpɔɖeŋu siwo Yesu wɔ me dzrom la, bia nya siawo ɖokuiwò:\nNu kae kpɔɖeŋu sia fia?\nNu ka tae Yesu wɔ kpɔɖeŋu sia?\nAleke mate ŋu awɔ nu si mesrɔ̃ tso kpɔɖeŋu sia me ŋu dɔe?\nNu kae kpɔɖeŋu sia fiam tso Yehowa kple Yesu ŋu?\nƉoe Ɖe Amewo Ɖoe Ɖe Amewo ‘Miɖo To Ne Miase Egɔme’\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA December 2014


Dɔ Si Amadedewo Wɔna Ðe Dziwò Kple Nu Si Amadedewo Fia\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Malayalam Maltese Marathi Myanmar Ngabere Norwegian Nzema Ossetian Papiamento (Curaçao) Polish Portuguese Quechua (Bolivia) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tamil Tatar Telugu Thai Tigrinya Tsonga Turkish Twi Ukrainian Urdu Vietnamese Xhosa Yoruba Zulu\nNe èle nu siwo ƒo xlã wò kpɔm la, wò ŋku kple wò ahɔhɔ̃ wɔa dɔ aduadu henana nèdzea si nu si kpɔm nèle. Ne èkpɔ atikutsetse aɖe la, eƒe amadede akpe ɖe ŋuwò nàtiae nenye be yeaɖui alo yemaɖui o. Àte ŋu akpɔ alilia ko anya be tsi mele dzadza ge egbea o. Èle nuŋɔŋlɔ siwo xlẽm nèle fifia la kpɔm, eye èle wo gɔme sem. Le nyateƒe me la, amadede siwo nèkpɔna la kpɔa ŋusẽ ɖe dziwò. Nenemae wòle vavã?\nAtikutsetse si nèkpɔ la ƒe amadede ate ŋu ana wòadzro wò eye nànya nenye be eɖi na ɖuɖu. Dziŋgɔli kple alilikpo si nèkpɔ la ƒe amadede kpe ɖe ŋuwò nènya ale si yame ƒe nɔnɔme anɔ. Esi nèle nyati sia xlẽm la, vovototo si le nuŋɔŋlɔawo ƒe amadede kple agbalẽa tɔ dome la na wò ŋku te ŋu le nyawo xlẽm nyuie. Ɛ̃, ɖewohĩ le wò ŋutɔ wò manyamanya me la, amadedewo kpena ɖe ŋuwò ɣesiaɣi nènɔa te ɖe nu siwo kpɔm nèle dzi wɔa nyametsotsowo. Gawu la, amadedewo tea ŋu wɔa dɔ ɖe wò seselelãme hã dzi.\nALE SI AMADEDEWO KPƆA ŊUSẼ ÐE AME ƑE SESELELÃME DZI\nNe èle zɔzɔm le fiase gãwo me la, àkpɔe be woɖo adzɔnu siwo le amadede vovovowo me la ɖe ɖoɖo tɔxɛ aɖe nu le ɖusi kple mia me siaa be wòate ŋu ahe wò susu. Togbɔ be ɖewohĩ mànyae o hã la, boblodolawo trɔa asi le woƒe adzɔnuwo ŋu nyuie be woanɔ amadede vovovowo me ale be woadzro wò, èɖanye ŋutsu alo nyɔnu, ɖevi alo ame tsitsi o. Dɔwɔla siwo ɖoa atsyɔ̃ na aƒewo, awudodo ƒe atsyã wɔlawo kple nutala bibiwo hã nyae be amadedewo ate ŋu akpɔ ŋusẽ ɖe amewo dzi.\nAmewo ate ŋu ase nu si amadedewo fia la gɔme vovovoe le woƒe dekɔnuwo kple kɔnuwo ƒe vovototo ta. Le kpɔɖeŋu me, le Asiatɔ aɖewo gome la, amadede dzĩtɔ fiaa dzɔgbe nyui kple dzidzɔkpɔkpɔ, gake le Afrika ƒe teƒe aɖewo la, amadede dzĩ hea susu yia konyifafa dzi. Ke hã afi ka kee ame ɖatso o, amadede aɖewo kpɔa ŋusẽ ɖe ame sia ame ƒomevi dzi le mɔ ɖeka tɔgbi nu. Na míakpɔ ale si amadede etɔ̃ aɖewo kpɔa ŋusẽ ɖe dziwòe ɖa.\nDZĨ nye amadede si hea ame ƒe susu kaba. Tso ɣeaɖeɣi ke la, amewo tsɔa amadede dzĩ tsia tsitre ɖi na ŋusẽ, aʋawɔwɔ kple afɔku. Ekpɔa ŋusẽ ɖe ame ƒe seselelãme dzi ŋutɔ, eye etea ŋu doa tsɔtsɔe lãmetsiwo kple dzitodzito ƒe dɔwɔwɔ, eye wònaa ʋu sina kabakaba wu le lãme na ame.\nLe Biblia me la, Hebrigbe me nya si wozãna na nu “dzĩ” la tso nya aɖe si fia “ʋu” me. Biblia zã amadede si biã helĩhelĩ tsɔ ɖɔ gbolo aɖe si kɔ ʋu geɖe ɖi eye wòdo aɖabɛwu kple awu dzĩ eye wòbɔbɔ nɔ “lã wɔadã aɖe si biã helĩhelĩ, si ŋu busuŋkɔwo yɔ fũu” la dzi. Ale si woɖɔe la ana wòatsi susu me na ame bɔbɔe.—Nyaɖeɖefia 17:1-6.\nGBEMUMU nye amadede si ƒe dɔwɔwɔ ɖe ame dzi to vovo na amadede dzĩa tɔ, elabena medoa tsɔtsɔe lãmetsiwo ƒe dɔwɔwɔ o, eye enana ame ƒe susu dzea akɔ anyi. Gbemumu naa dzidzeme ame, eye wotsɔnɛ tsia tsitre ɖi na dziɖeɖi zi geɖe. Míaƒe dzi dzea eme bɔkɔɔ ne míekpɔ tsaɖibɔwo alo togbɛ damawo. Xexemewɔwɔ ƒe ŋutinya si le Mose Ƒe Agbalẽ Gbãtɔa me la gblɔ be Mawue wɔ gbe damawo, atiwo kple nu miemiewo.—1 Mose 1:11, 12, 30.\nAMADEDE ƔI tsia tsitre ɖi na kekeli, dedienɔnɔ kple dzadzɛnyenye zi geɖe. Wotsɔnɛ ɖɔa nɔnɔme nyui siwo nye nyuiwɔwɔ, fɔmaɖimaɖi kple kɔkɔenyenye hã. Amadede ɣi ŋue woƒo nu tsoe zi geɖe wu le Biblia me. Le ŋutegawo me la, amegbetɔwo kple mawudɔlawo siaa nɔa awu ɣiwo me, eye esia tea gbe ɖe dzɔdzɔenyenye kple kɔkɔenyenye dzi. (Yohanes 20:12; Nyaɖeɖefia 3:4; 7:9, 13, 14) Wotsɔa sɔ ɣiwo kpakple wo dola siwo le awu ɣiwo me la tsia tsitre ɖi na aʋa dzɔdzɔe wɔwɔ. (Nyaɖeɖefia 19:14) Mawu zãa amadede ɣi tsɔ hea susu yia ale si wòlɔ̃na faa be yeatsɔ nu vɔ̃wo ake la dzi; eƒe Nya la gblɔ be: “Ne miaƒe nu vɔ̃wo le abe nyagadzĩ ene la, woafu abe sno ene.”—Yesaya 1:18.\nAMADEDEWO NANA WOÐOA ŊKU NU DZI\nAle si Biblia zã amadedewo la ɖee fia be Mawu nya ale si wokpɔa ŋusẽ ɖe amegbetɔwo ƒe seselelãme dzi. Le kpɔɖeŋu me, Biblia gbalẽ si nye Nyaɖeɖefia gblɔ nu siwo le dzɔdzɔm ɖe ameƒomea dzi fifia, siwo dome aʋawɔwɔ, dɔwuame kpakple ku si dɔwuame kple dɔvɔ̃wo hena vɛ hã le la ɖi. Be míate ŋu aɖo ŋku nya sia dzi bɔbɔe la, wotsɔ sɔwo kple wo dola aɖewo ɖɔe le ŋutega wɔdɔɖeamedzi aɖe me—gake menye sɔ dzrowo koe wonye o, ke boŋ wole amadede vovovo siwo ŋu gɔmesese tɔxɛ le la me.\nSɔ gbãtɔa le ɣie, eye ele tsitre ɖi na Kristo Yesu ƒe aʋa dzɔdzɔe wɔwɔ. Sɔ evelia biã hɛ̃, eye wòle tsitre ɖi na aʋa si dukɔwo wɔna kple wo nɔewo. Sɔ yibɔ dziŋɔ aɖe va ɖe esia yome, eye ele tsitre ɖi na dɔwuame. Esia megbe la, “sɔ aɖe si fu kpii [la do], eye ame si bɔbɔ nɔ edzi la ŋkɔe nye Ku.” (Nyaɖeɖefia 6:1-8) Sɔawo dometɔ ɖe sia ɖe ƒe amadede ate ŋu awɔ dɔ ɖe míaƒe seselelãme dzi le mɔ si wɔ ɖeka kple nu si wotsɔe tsi tsitre ɖi na la nu. Míate ŋu aɖo ŋku amadede siawo kple nu si wofia na míaƒe ŋkekea la dzi bɔbɔe.\nWozã amadedewo tsɔ wɔ kpɔɖeŋu wɔdɔɖeamedzi geɖewo le Biblia me ale be woatsi susu me na ame. Ɛ̃, Ame si wɔ kekeli, amadedewo kple amegbetɔ ƒe ŋkuwo la nya ale si wòazã amadedewo aɖaŋutɔe le nufiafia me atsɔ aɖɔ nuwo ƒe nɔnɔme ale be woase wo gɔme ahaɖo ŋku wo dzi bɔbɔe. Amadedewo kpena ɖe mía ŋu míedea dzesi nu si kpɔm míele eye míewɔa nyametsotsowo. Amadedewo wɔa dɔ ɖe míaƒe seselelãme dzi. Amadedewo ate ŋu akpe ɖe mía ŋu míaɖo ŋku nufiame veviwo dzi. Ɛ̃, amadedewo nye nunana nyui aɖe si lɔlɔ̃ ʋã mía Wɔla wòna mí be míase vivi na agbea.\nEsi Noa kple eƒe ƒomea wodo le aɖakaʋua me la, Mawu na anyieʋɔ dzeani aɖe ɖi wokpɔ; esia nye ŋugbe si wòdo be yemagana tsi naɖɔ aɖe ameƒomea gbeɖe o la ƒe dzesi. Ale si dzesi sia le amadede vovovowo me eye wònya kpɔ ŋutɔ la atsi susu me na wo ɖaa.—1 Mose 9:12-17.\nŊutete si le amegbetɔwo si be wotea ŋu kpɔa amadede vovovowo dzea sii evɔ womehiã na ŋutete sia hafi anɔ agbe o la awɔ nuku na ame siwo gblɔna be ɖe xexea dzɔ le eɖokui si. Gake ne míelɔ̃ ɖe edzi be Wɔla aɖee wɔ mí hena ŋutete mí be míakpɔ amadede vovovowo la, míakpɔe be ɖe wòlɔ̃ mí tae wòna ŋutete sia mí be míase vivi na agbea.\nƉoe Ɖe Amewo Ɖoe Ɖe Amewo Dɔ Kae Amadedewo Wɔna Ðe Dziwò?


Bible Verses On The Topic: Dragons -> Misteryo\nMagsalita ka, at iyong sabihin, Ganito ang sabi ng Panginoong DIYOS: "Narito, ako'y laban sa iyo, Faraong hari ng Ehipto, ang malaking dragon na nakahiga, sa gitna ng kanyang mga ilog, na nagsasabi; 'Ang Nilo ko ay aking sarili, at ako ang gumawa nito!'\n"Anak ng tao, managhoy ka dahil kay Faraong hari ng Ehipto, at sabihin mo sa kanya: "Itinuturing mo ang iyong sarili bilang isang leon sa gitna ng mga bansa, gayunman, ikaw ay parang dragon sa mga dagat; at ikaw ay lumitaw sa iyong mga ilog, at nilabo mo ng iyong mga paa ang tubig, at dinumihan mo ang kanilang mga ilog.\nSa araw na iyon ay parurusahan ng PANGINOON, ng kanyang matigas, malaki, at matibay na tabak ang leviatan na tumatakas na ahas, ang leviatan na pumupulupot na ahas, at kanyang papatayin ang dambuhala na nasa dagat.\nGumising ka, gumising ka, magpakalakas ka, O bisig ng PANGINOON. Gumising ka na gaya nang araw noong una, nang mga lahi ng mga dating panahon. Hindi ba ikaw ang pumutol ng Rahab, na sumaksak sa dragon?\nAko ba'y dagat, o dambuhala sa dagat, upang maglagay ka ng bantay sa akin?\n Ang kanyang mga pagbahin ay nagsisiklab ng tanglaw, at ang kanyang mga mata ay gaya ng talukap mata ng bukang-liwayway. Sa bibig niya'y lumalabas ang nagliliyab na sulo; mga alipatong apoy ay nagsisilukso. Sa mga butas ng kanyang ilong may usok na lumalabas, gaya ng mula sa isang kumukulong kaldero at mga talahib na nagniningas. Nagpapaningas ng mga uling ang kanyang hininga, at may apoy na lumalabas sa bibig niya.\nAng usok ay pumailanglang mula sa mga butas ng kanyang ilong, at mula sa kanyang bibig ay apoy na lumalamon, at sa pamamagitan niyon, mga baga ay nag-aapoy.\nupang kami ay iyong durugin sa lugar ng mga asong-gubat, at tinakpan mo kami ng anino ng kamatayan.\nHinawi mo ang dagat sa pamamagitan ng iyong kalakasan, binasag mo ang mga ulo ng mga dambuhala sa mga tubigan.\nTingnan ninyo, siya'y dumarating na nasa mga ulap; at makikita siya ng bawat mata, at ng mga umulos sa kanya; at ang lahat ng mga lipi sa lupa ay tatangis dahil sa kanya. Gayon nga. Amen.\nAt kapag natapos na nila ang kanilang patotoo, ang hayop na umahon mula sa di matarok na kalaliman ay makikipagdigma sa kanila, lulupigin sila, at papatayin.\nAnyigbadzitɔwo katã asubɔ lã wɔadã la, ame siwo ƒe ŋkɔwo womeŋlɔ ɖe Alẽvi si wowu tso xexeame ƒe gɔmedzedze ke la ƒe agbegbalẽ la me o.\nTete mekpɔ gbɔgbɔ makɔmakɔ etɔ̃ siwo ɖi akpɔkplɔwo. Wodo go tso ʋɔ driba la ƒe nu me kple lã wɔadã la ƒe nu me, kpakple aʋatsonyagblɔɖila la ƒe nu me.\n Dzesi gã wɔnuku aɖe dze le dziƒo. Nyɔnu aɖe si ta ɣe abe avɔ ene, ɣleti le eƒe afɔ te eye wòɖɔ fiakuku si ŋu ɣletivi wuieve le la va do. Fu nɔ eƒo eye wònɔ ɣli dom esi wònɔ ku lém be yeadzi vi. Emegbe dzesi bubu gadze le dziƒo, ʋɔ driba, gã, dzẽ aɖe si to ta adre, dzo ewo eye fiakuku adre le tawo nɛ la, va do. Eƒe asiketi kplɔ ɣletivi siwo le dziŋgɔlĩ ŋu la ƒe mama etɔ̃lia ƒe ɖeka eye wòhe wo ƒu gbe ɖe anyigba. Ʋɔ driba la nɔ tsitre ɖe nyɔnu si nɔ ku lém la ŋkume eye wòle klalo be yeavuvu vidzĩ si nyɔnua adzi Nyɔnu la dzi ŋutsuvi, ame si ava ɖu dukɔwo katã dzi kple gatikplɔ. Tete woxɔ ɖevi la le esi kaba tsɔ yi ɖe Mawu kple eƒe fiazikpui la gbɔe. Emegbe nyɔnu la si yi gbedzi ɖe teƒe si Mawu dzra ɖo ɖi nɛ afi si woakpɔ eta le hena ŋkeke akpe ɖeka alafa eve blaade. Eye aʋa dzɔ le dziƒo. Mikael kple eƒe mawudɔlawo wɔ aʋa kple ʋɔ driba la eye ʋɔ driba la kple eƒe dɔlawo hã wɔ aʋa kpli wo. Ke ʋɔ driba la ƒe ŋusẽ metri akɔ o ale wobu woƒe nɔƒe le dziƒo. Wotsɔ ʋɔ driba gã la, da xoxo si woyɔna be gbɔgbɔ vɔ̃ alo Satana, ame si kplɔ xexeame katã trae la ƒu gbe. Wotsɔ eya ŋutɔ kple eƒe dɔlawo ƒu gbe ɖe anyigba. Tete mese gbe sesẽ aɖe tso dziƒo le gbɔgblɔm be, “Azɔ ko míaƒe Mawu la ƒe ɖeɖe, ŋusẽ kple fiaɖuƒe la kpakple eƒe Kristo ƒe dziɖuɖu ƒe ŋusẽ la va ɖo; elabena wotsɔ mía nɔviawo nutsola, ame si nɔa wo nu tsom zã kple keli le Mawu ŋkume la ƒu gbe ɖe anyigba. Woɖu edzi to Alẽvi la ƒe ʋu kple woƒe ɖaseɖiɖi me. Womelɔ̃ woƒe agbe nenema gbegbe be woayi sisi ge le ku nu o. Eya ta dzi nedzɔ mi, mi dziƒowo kple mi ame siwo nɔ wo me! Ke babaa na anyigba kple atsiaƒu elabena Satana ɖi va mia gbɔ! Dzi le ekum vevie elabena enyae be yeƒe ɣeyiɣi la le kpuie.” Esi ʋɔ driba la kpɔ be wotsɔ ye ƒu gbe ɖe anyigba la, eti nyɔnu si dzi ŋutsuvi la yome. Wotsɔ hɔ̃ gã aɖe ƒe aʋala eveawo na nyɔnu la ale be wòate ŋu adzo ayi ɖe teƒe si wodzra ɖo ɖi nɛ le gbedzi, afi si woakpɔ eta le hena ɣeyiɣi aɖe, ɣeyiɣiwo kple ɣeyiɣi afã le afi si ʋɔ driba la mate ŋu ade o. Tete ʋɔ driba la tu tsi to eƒe nu me esi ɖuɖu abe tɔsisi ene ne wòaɖɔ alé nyɔnu la eye tɔsisi la nakplɔe adzoe. Ke anyigba la kpe ɖe nyɔnu la ŋu esi wòke eƒe nu hemi tɔsisi si ʋɔ driba la tu to eƒe nu me. Dzi ku ʋɔ driba la vevie ɖe nyɔnu la ŋu eye wòyi be yeaɖawɔ aʋa kple eƒe dzidzimevi mamlɛawo, ame siwo ɖoa to Mawu kple eƒe sededewo eye wolé Yesu me ʋuʋu me ɖe asi sesĩe.\n Ale ʋɔ driba la nɔ tsitre ɖe atsiaƒua to. Tete mekpɔ lã wɔadã aɖe wodo go tso atsiaƒu me gbɔna. Eto dzo ewo kple ta adre; fiakuku ewo nɔ dzoawo dzi eye woŋlɔ busuŋkɔwo ɖe ta adreawo dometɔ ɖe sia ɖe ŋu. Lã wɔadã si mekpɔ la ɖi lãkle gake eƒe afɔwo nɔ abe sisiblisi tɔwo ene eye eƒe nu le abe dzata tɔwo ene. Ʋɔ driba la tsɔ eƒe ŋusẽ, fiazikpui kple dziɖuɖuŋusẽ na lã wɔadã la. Edze abe lã wɔadã la ƒe tawo dometɔ ɖeka ɖe wòxɔ abi vevie ene gake abi gã si wòxɔ la ku. Xexeame katã ƒe nu ku eye wodze lã wɔadã la yome. Amewo subɔ ʋɔ drĩba la elabena etsɔ dziɖuɖu ƒe ŋusẽ na lã wɔadã la, eye wosubɔ lã wɔadã la hã hebia be, “Ame kae le abe lã wɔadã la ene? Ame kae ate ŋu awɔ aʋa kplii?” Wona nu lã wɔadã la be wòagblɔ adegbeƒonyawo kple busunyawo eye be wòaɖu dzi hena ɣleti blaene-vɔ-ene. Eke eƒe nu be yeagblɔ busunya ɖe Mawu ŋu eye yeaƒo ɖi eƒe ŋkɔ, eƒe nɔƒe kple ame siwò katã li kplii le dziƒo. Wona ŋusẽe be wòawɔ aʋa kple ame kɔkɔeawo eye woaɖu wo dzi. Nenema kee wona dziɖuɖuŋusẽe ɖe to sia to, ƒome sia ƒome, gbegbɔgblɔ sia gbegbɔgblɔ kple dukɔ sia dukɔ dzi. Anyigbadzitɔwo katã asubɔ lã wɔadã la, ame siwo ƒe ŋkɔwo womeŋlɔ ɖe Alẽvi si wowu tso xexeame ƒe gɔmedzedze ke la ƒe agbegbalẽ la me o. Ame si to senu li na la, nesee. Ne ame aɖe ayi aboyome la, aboyomee wòayi. Ne woawu ame aɖe kple yi la, yie woatsɔ awui. Esia hiã na dzigbɔɖi le dzidodo me kple nuteƒewɔwɔ le ame kɔkɔeawo ƒe akpa dzi. Eye mekpɔ lã wɔadã bubu wònɔ dodom tso anyigba ƒe tume. Eto dzo eve abe agbovi ene gake enɔ nu ƒom abe ʋɔ driba ene. Ewɔ lã wɔadã gbãtɔ ƒe dziɖuɖuŋusẽwo katã ŋutidɔ ɖe lã wɔadã gbãtɔ teƒe eye wòna be anyigba kple edzinɔlawo katã nasubɔ lã wɔadã gbãtɔ, ame si ƒe kubi wowɔ wòku. Ewɔ dzesi kple nukunu gãwo eye wòna be dzo gɔ̃ hã ge tso dziƒo va dze anyi le amewo ƒe ŋkume. Le ŋusẽ si wonɛ be wòawɔ nukunuwo ɖe lã wɔadã gbãtɔ teƒe ta la, eble anyigbadzitɔwo katã. Ede se na wo be woali legba abe bubudede lã wɔadã si ŋu wode abi kple yi eye wògale agbe la ŋu ene. Wona ŋusẽe be woade gbɔgbɔ lã wɔadã gbãtɔ ƒe legba me ale be legba la nate ŋu aƒo nu eye be woawu ame siwo katã gbe be yewomasubɔ lã wɔadã la ƒe legba o. Nenema kee wòzi ame sia ame, suewo kple gãwo, kesinɔtɔwo kple ame dahewo, ablɔɖeviwo kple kluviwo dzi be woade dzesi woƒe nuɖusibɔ alo woƒe ŋgonu, ale be ame aɖeke mate ŋu aƒle nu alo adzra nu o negbe ɖe ko wòxɔ dzesi si nye lã wɔadã la ƒe ŋkɔ, alo xexlẽme si nye eƒe ŋkɔ. Esia hiã nunya. Ne sidzedze le ame aɖe si la, nebu akɔnta le xexlẽme dzesi si nye lã wɔadã la ƒe ŋkɔ ŋuti, elabena enye ame ƒe xexlẽme ƒe dzesi. Eƒe xexlẽme ƒe dzesie nye alafa ade blaade-vɔ-ade.\n Eye mekpɔ mawudɔla aɖe wòɖi tso dziƒo gbɔna. Ʋe globo la ƒe safui kple gakɔsɔkɔsɔ gã aɖe nɔ esi. Elé ʋɔ driba la, da xoxo ma, ame si nye gbɔgbɔ vɔ̃ alo Satana eye wòblae hena ƒe akpe ɖeka. Etsɔe ƒu gbe ɖe Ʋe globo la me eye wòtui kple safui hetre enu be magable dukɔwo azɔ o va se ɖe esime ƒe akpe ɖeka la nawu enu. Le ema megbe la, woaɖe gae hena ɣeyiɣi kpui aɖe. Mekpɔ fiazikpui aɖewo, siwo dzi ame siwo wona ŋusẽe be woadrɔ̃ ʋɔnu la nɔ, eye mekpɔ ame siwo nu wotso ta le, le woƒe ɖaseɖiɖi na Yesu kple Mawu ƒe nya la ta la ƒe luʋɔwo. Wogbɔ agbe eye woɖu fia kple Kristo hena ƒe akpe ɖeka. Ame kuku mamlɛawo megbɔ agbe o va se ɖe esime ƒe akpe ɖeka la wu enu. Esiae nye tsitretsitsi gbãtɔ. Yayratɔwo kple ame kɔkɔewoe nye ame siwo kpɔ gome le tsitretsitsi gbãtɔ me. Ku evelia mekpɔ ŋusẽ ɖe wo dzi o, ke woanye Osɔfowo na Mawu kple Kristo eye woaɖu dzi kplii hena ƒe akpe ɖeka. Ne ƒe akpe ɖeka la de la, woaɖe Satana tso eƒe gaxɔa me eye wòado go ayi aɖable dukɔwo le xexeame ƒe dzogoe eneawo dzi, kple Gɔg kpakple Magɔg ne woaƒo amewo nu ƒu hena aʋawɔwɔ eye le xexlẽme la, wosɔ gbɔ abe ƒutake ene. Wozɔ to anyigba blibo la dzi heyi ɖaɖe to ɖe Mawu ƒe amewo ƒe asaɖa, du si wòlɔ̃na vevie. Ke dzo ge tso dziƒo va fia wo katã. Wotsɔ Satana, ame si ble wo la ƒu gbe ɖe aŋɔdzota si le bibim la me, afi si wotsɔ lã wɔadã la kple aʋatsonyagblɔɖila la hã ƒu gbe ɖo. Woawɔ funyafunya wo zã kple keli tso mavɔ me yi mavɔ me. Tete mekpɔ fiazikpui ɣi gã aɖe kple ame si bɔbɔ nɔ edzi. Anyigba kple dziŋgɔlĩ si le eŋkume eye teƒe aɖeke meli na wo o. Eye mekpɔ ame kukuwo, ame deŋgɔwo kple ame gblɔewo nɔ tsitre ɖe fiazikpui la ŋgɔ eye woʋu agbalẽwo. Woʋu agbalẽ bubu si nye agbegbalẽ la. Wodrɔ̃ ʋɔnu ame kukuawo ɖe nu si wowɔ woŋlɔ ɖe agbalẽawo me la nu. Atsiaƒu tsɔ ame kuku siwo le eme la hena. Ku kple tsĩeƒe hã ɖe woƒe ame kukuwo ɖe go eye wodrɔ̃ ʋɔnu ame sia ame ɖe nu si wowɔ la nu. Wotsɔ ku kple tsĩeƒe ƒu gbe ɖe dzota la me. Dzota siae nye ku evelia. Ne womekpɔ ame aɖe ƒe ŋkɔ le agbegbalẽa me o la, wotsɔnɛ ƒua gbe ɖe dzota la me.


Dɔ Sesẽ Wɔwɔ—Ðe Fɔléle Ðe Dɔ Ŋu Zu Tsigãdzinua?\nÐe Dɔ Sesẽ Wɔwɔ Zu Tsigadzinua?\nAlex ɖe hũu esi wògakɔ aɖakago bubu le ʋu gã si woƒe dɔwɔƒea tsɔ fɔa agba na amewo la me, eye wòbia eɖokui be, ‘Kluvidɔ sia dzi ko nye ya manɔ ɖaa? Ɣekaɣie nye asi ava su dɔ gbagbe aɖe dzi? Ne wòanye be nyemagawɔ dɔ aɖeke le nye agbe me o la, anyo ŋutɔ.’\nAbe Alex ene la, ame geɖe megakpɔa dzidzɔ ɖe dɔ sesẽ wɔwɔ ŋu egbea o. Aaron, si nye gbede la gblɔ be: “Ame geɖe gblɔna be yewomate ŋu awɔ dɔ siwo amewo buna dɔ ‘tsɛ’ la o. Eye nya si wogblɔna koe nye be: ‘Xɔɖeasi koe dɔ sia nye nam va se ɖe esime makpɔ dɔ nyui aɖe.’”\nNu ka tae ame geɖe melɔ̃a dɔ sesẽ wɔwɔ o? Ðewohĩ nya siwo wosena le nyakakamɔnuwo dzi tae, elabena wonana amewo susuna be agbe “vavã” ye nye be kesinɔnu geɖe nasu ame si eye wòaɖe dzi ɖi bɔkɔɔ. Matthew, si nye aƒemenuwo dzraɖola gblɔ be: “Amewo susuna be ne dɔ sesẽ koe nàwɔ hafi akpɔ gbe sia gbe bolo la, efia be mèkpɔ dzidzedze le agbe me o.” Shane, si nye aƒemedzraɖola hã lɔ̃ ɖe edzi be nenemae amewo susuna. Egblɔ be: “Ame aɖeke megadina be yeawɔ dɔ ŋkeke bliboa katã ahaxɔ fetu si dze nɛ o.”\nGake ame bubu siwo nu dze edzi na la lɔ̃a dɔ sesẽ wɔwɔ. Xɔtudɔwɔla si ŋkɔe nye Daniel, si xɔ ƒe 25 la, gblɔ be: “Mexɔe se be viɖe geɖe le dɔ sesẽ wɔwɔ me, vevietɔ ne taɖodzinu nyui aɖe tae wole ewɔm ɖo.” Andre, si xɔ ƒe 23 hã da asi ɖe edzi. Egblɔ be: “Mexɔe se be vivisese kple dzidzɔkpɔkpɔ kpakple dɔwɔwɔe zɔna. Menye dzidzɔkpɔkpɔ ƒe mɔe kuviawɔwɔ alo dɔmawɔmawɔ nye o, ɖeko wònana agbea va tsia ame mlɔeba!”\nAleke ame siwo le abe Daniel kple Andre ene la wɔ hafi dɔ sesẽ wɔwɔ va doa dzidzɔ na wo? Ne míagblɔe kpuie ko la, Biblia ƒe mɔfiamewo dzi wɔwɔe kpe ɖe wo ŋu. Biblia meka fu kuviawɔwɔ o, ke boŋ ɖe wògblɔ be kutrikuku kple veviedodo nyo. Ke hã menye ɖeko Biblia gblɔ be ele be míawɔ dɔ ko evɔ o, ke efia ale si míawɔ ase vivi na dɔ hã mí.\nBiblia ƒe mɔfiame kawoe ate ŋu akpe ɖe ŋuwò be nàse vivi na dɔ? Míele dzi dem ƒo na wò be nàxlẽ enu tso wo dometɔ ʋɛ aɖewo ŋu le nyati si kplɔe ɖo me.


Fuwɔame Ene Va Se Ðe Asieke Lia Si Va Egiptetɔwo Dzi | Biblia Me Nusɔsrɔ̃wo Na Ðeviwo\nGBE BUBU Acholi Afrikaans Albanian Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Tokunɔgbe Britain Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Croatian Cuba Tokunɔgbe Czech Dangme Danish Dayak Ngaju Dutch Ecuador Tokunɔgbe Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko India Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Tokunɔgbe Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Tokunɔgbe Miskito Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peru Tokunɔgbe Pidzin (Kamerun) Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Cyrillic Romany (Serbia) Runyankore Russia Tokunɔgbe Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Tokunɔgbe Spanish Sranantongo Sunda Swahili Swati Swedish Switzerland Germaniagbe Tagalog Tahitian Taiwan Tokunɔgbe Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nMose kple Aron yi ɖagblɔ Mawu ƒe nya na Farao be: ‘Ne mèɖe asi le nye amewo ŋu wodzo o la, madɔ togbatowo ɖe anyigba la dzi.’ Togbato gbogbo aɖewo va xɔ Egiptetɔwo, gatɔwo kple hiãtɔwo siaa ƒe aƒewo me. Togbatoawo xɔ anyigba bliboa katã dzi. Gake togbatoawo meva Gosen-nyigba si dzi Israel-viwo nɔ la o. Tso fuwɔame enelia sia dzi la, Egiptetɔwo ɖeɖe ko dzie fuwɔameawo va. Farao gblɔ na Mose be: ‘Ðe kuku na Yehowa be wòana togbatoawo nadzo. Israel-viwo ate ŋu adzo azɔ.’ Gake esi Yehowa na togbatoawo dzo la, Farao trɔ susu. Ðe Farao srɔ̃ nu tso nu siwo dzɔ ɖe edzi mea?\nYehowa gblɔ be: ‘Ne Farao meɖe asi le nye amewo ŋu wodzo o la, Egiptetɔwo ƒe lãwo adze dɔ aku.’ Le ŋkeke si kplɔe ɖo dzi la, lãwo de asi kuku me. Gake Israel-viwo ƒe lãwo ya meku o. Ke Farao gasẽ dzi me kokoko, eye meɖe asi le Israel-viwo ŋu o.\nEmegbe Yehowa gblɔ na Mose be wòatrɔ ayi Farao gbɔ eye wòahlẽ dzofi ɖe yame. Dzofi la zu ʋuʋudedi xɔ yame katã eye wòhlẽ ɖe Egiptetɔwo ŋu. Ʋuʋudedi la na Egiptetɔwo kple woƒe lãwo siaa dze abi. Esia hã mena Farao ɖe asi le Israel-viwo ŋu wodzo o.\nYehowa gadɔ Mose ɖe Farao gbɔ be wòagblɔ nɛ be: ‘Ègbe kokoko be yemaɖe asi le nye amewo ŋu woadzo oa? Etsɔ la, kpetsi adza ɖe anyigba la dzi.’ Le ŋkeke si kplɔe ɖo dzi la, Yehowa na kpetsi dza, dzi ɖe gbe eye dzo dza ɖe anyigba la dzi. Esiawo tɔgbi aɖeke medzɔ le Egipte-nyigba dzi kpɔ o. Atiwo kple nukuwo katã dome gblẽ gake esiwo nɔ Gosen-nyigba dzi la dome megblẽ o. Farao gblɔ na Mose be: ‘Ðe kuku na Yehowa ne wòana nu siawo natɔ! Ekema miate ŋu adzo.’ Gake esi kpetsia kple tsidzadzaa tɔ ko la, Farao trɔ susu.\nEmegbe Mose gblɔ be: ‘Azɔ ʋetsuviwo aɖu nu miemie siwo kpetsi la megblẽ o.’ Ʋetsuvi akpeakpewo ɖu nu siwo susɔ ɖe agblewo me kple atiwo dzi. Farao gblɔ be: ‘Ðe kuku na Yehowa be wòana ʋetsuviawo nadzo.’ Gake esi Yehowa na ʋetsuviawo dzo la, Farao gasẽ dzi me kokoko.\nYehowa gblɔ na Mose be: ‘Do wò asi ɖe dzi.’ Enumake yame do viviti. Egiptetɔwo mekpɔ naneke alo ame aɖeke o hena ŋkeke etɔ̃. Israel-viwo ƒe aƒewo me koe kekeli nɔ.\nFarao gblɔ na Mose be: ‘Wò kple wò amewo miate ŋu adzo azɔ. Gake migblẽ miaƒe lãwo ya ɖi.’ Mose ɖo eŋu be: ‘Ele be míakplɔ míaƒe lãwo hã ayii ale be míate ŋu atsɔ wo asa vɔ na míaƒe Mawu.’ Farao do dziku vevie. Edo ɣli be: ‘Dzo le gbɔnye! Ne megakpɔ wò la, mawu wò.’\n“Miagakpɔ vovototo si le ame dzɔdzɔe kple ame vɔ̃ɖi dome, kple vovototo si le ame si subɔa Mawu kple ame si mesubɔnɛ o la dome.”—Malaki 3:18\nNyabiasewo: Fuwɔame kawoe Yehowa gahe vɛ? Aleke woto vovo tso fuwɔame etɔ̃ gbãtɔawo gbɔe?\n2 Mose 8:20–10:29\nMose kple Aron wɔ nu kalẽtɔe esi woƒo nu kple ŋusẽtɔ Farao. Miwɔ dɔdeasi siawo ƒe kɔpi ne miaƒe ƒomea nadzro wo me.


GIANNA gblɔ be: “Danye xɔ ƒe 17,” eye ɣleti adre kple afã ƒe fu nɔ eƒo esime wòwɔ nyametsotso be woawɔ saline abortion * na ye. Egblɔ kpee be: “Nyee nye fu si wòɖe ƒu gbe. Nyemeku o, ke boŋ metsi agbe.”\nGianna si xɔ ƒe 19 ye gblɔ eƒe agbemenudzɔdzɔ sia le Amerika dziɖuɖua teƒenɔla siwo nɔ numekukuwo wɔm ku ɖe fuɖeɖe ŋu la ŋkume, le ƒe 1996 me. Kaka Gianna si nye fugboe le dadaa ƒe dɔme naxɔ ɣleti adre kple afã la, eƒe ŋutinuwo katã do nyuie xoxo. Ðikeke mele eme o be, àlɔ̃ ɖe edzi be enye ame ŋutɔŋutɔ xoxo, le esi wòte ŋu yi edzi nɔ agbe abe ame ene, esime meganɔ vidzidɔ me o gɔ̃ hã ta.\nEnyo, ne aleae wònɔ la, ke alekee Gianna nɔ esime wònye kwasiɖa atɔ̃ ƒe fugboe si didi sentimeta ɖeka pɛ ko? Enye nyateƒe be eƒe ŋutinuwo medo nyuie haɖe o ya, gake nu siwo ava zu eƒe ŋutinuwo, siwo dome eƒe ahɔhɔ̃ hã le, ya do xoxo. Dzi nɔ esi si nɔ ƒoƒom zi gbɔ zi 80 le miniti ɖeka me henɔ eƒe ʋu gbɔm nɔ tutum to eƒe ʋukawo me. Eya ta ne amee Gianna nye le vidzidɔ me le ɣleti adre kple afã megbe la, ɖe susu mele eme be woaƒo nya ta be ame ŋutɔŋutɔe wònye esime wòxɔ kwasiɖa atɔ̃ togbɔ be eƒe ŋutinuwo medo nyuie haɖe oa?\nFufɔfɔ Nye Nukunu\nFugboe ƒe ŋutinuwo katã ƒe wɔwɔ dzea egɔme tso fufɔɣi ke, ne ŋutsu ƒe tsinyenye me lẽvi ɖeka ge ɖe nyɔnu ƒe azi me hedo fui. Ŋgɔyiyi siwo wowɔ le mɔɖaŋununya me la kpe ɖe dzɔdzɔmeŋutinunyawo ŋu be wote ŋu lé ŋku ɖe tɔtrɔ wɔnuku siwo yia edzi le azi sia, si me agbe ɖo ƒe to me ŋu. Ŋutsua ƒe domenyiŋusẽfianu (alo DNA) ƒe lãmenugbagbeviwo kple nyɔnua tɔwo va ƒoa ƒu wɔa ame bubu aɖe si ƒe nɔnɔme kple amenyenye to vovo kura.\nAle si amegbetɔ wɔna va dzɔna, si nye nukunu ŋutɔŋutɔ la dzea egɔme le nyɔnua ƒe azi ɖeka sia me, eye wòva zua ame blibo. Domenyiŋusẽmenugbagbevi si woyɔna be genes, siwo nye DNA la ƒe akpa aɖee fiaa mɔ ale si ame bliboa ƒe “wɔwɔme” ava nɔ. Nu siawoe fiaa mɔ nu sia nu kloe si yia edzi le mía me. Woawoe fiaa míaƒe kɔkɔme, míaƒe mo ƒe nɔnɔme, míaƒe ŋku kple ɖa ƒe amedede, kpakple míaƒe amenyenye ƒe nɔnɔme akpe naneawo.\nLe esia megbe la, nyɔnua ƒe azi gbãtɔ ma va tea mama eye ale si ame bliboa ƒe wɔwɔme ava nɔ la ƒe “mɔfianu” si le domenyiŋusẽmenugbagbevia me la ɖena ɖe mama ɖe sia ɖe me esime azia yi edzi le mamam. Nukutɔe la, wowɔ lãmenugbagbevi siwo wòhiã be azia ƒe mama siawo dometɔ ɖe sia ɖe nava zu la ƒe ɖoɖo de wo dometɔ ɖe sia ɖe me. Esiawo dometɔ aɖewoe nye lãmenugbagbevi siwo va zua míaƒe dzi, ahɔhɔ̃, ƒu, ŋutigbalẽ, kple ŋku siwo kpɔa nu. Eya ta mewɔ nuku o be wogblɔna zi geɖe be ɖoɖo si dze egɔme le nyɔnua ƒe azi gbãtɔa me si fiaa mɔ ale si ame yeye si ava dzɔ ƒe wɔwɔme anɔ la nye “nukunu.”\nÐɔkta David Fu-Chi Mark, si nye agbeŋusẽŋutinunyala xɔŋkɔ aɖe ka nya ta be: “Wowɔ ale si amea ava tsi azu ame blibo le eƒe agbe me la ƒe ɖoɖo de nyɔnua ƒe azi ɖeka ma si me agbe ɖo la me tso ɣemaɣi ke.” Eƒo nya ta be: “Womagate ŋu ake ɖi o be amegbetɔ ɖe sia ɖe ƒe wɔwɔme le etɔxɛ heto vovo kura na ame bubu ɖe sia ɖe tso eƒe agbe ƒe gɔmedzedze alo esime wofɔ eƒe fu ke.”\nAme Ŋutɔŋutɔe Le Vidzidɔa Mea?\nNe nyɔnu nya fɔ fu ko la, menye lãmeka dzro aɖe koe vi si le eƒe vidzidɔ me la nye o, ke boŋ ame ŋutɔŋutɔ wònye le eɖokui si. Nyɔnua ƒe ŋutilã dea dzesii be nu bubu aɖe si to vovo na yeƒe ŋutinuwoe le ye me. Ne menye ɖe vidzidɔa nye “takpɔnu” na ɖevia le dadaa ƒe dɔme le dzɔdzɔme nu o la, anye ne nyɔnua ƒe ŋutilã aɖee aƒu gbe enumake. Amegbetɔ ƒe agbe yeye sia—si le ametakpɔkpɔ te le dadaa ƒe dɔme heto vovo na eƒe ŋutinuwo—la nye ame bubu si ƒe DNA alo domenyiŋusẽfianu to vovo.\nAme aɖewo gblɔna be nyɔnuwo ƒe ŋutilã ŋutɔ tea ŋu ɖea azi siwo me vi ɖo la ƒua gbe le esi kuxi aɖewo do mo ɖa ta, ke nu ka tae mele be ɖɔkta ya naɖe fu na ame o? Togbɔ be ele alea hã la, vovototo gã aɖe le ku kpata si kuxi aɖe he vɛ kple eɖoɖo koŋ awu ame dome. Le Anyiehe Amerika ƒe dukɔ aɖe me la, ɖevi 71 kuna le ɖevi 1,000 dome le woƒe ƒe gbãtɔ me. Gake ɖe nyateƒe si wònye be ɖevi geɖe kuna evɔ womexɔ ƒe ɖeka gɔ̃ hã o la na wòasɔ be woaɖoe koŋ be awu ɖevi aɖe si mexɔ ƒe ɖeka oa? Kura o!\nEɖe dzesi ŋutɔ be Biblia gblɔ be amegbetɔ ƒe agbe dzea egɔme tso vidzidɔ me ke. Hakpala David ŋlɔ tso Mawu ŋu be: ‘Esi menye ʋukɔe la, wò ŋkuwo kpɔm, eye woŋlɔ ŋkeke, siwo katã ava emegbe, ɖe wò agbalẽ me.’ (Psalmo 139:16) Menye “ʋukɔe aɖe” ko ŋue David nɔ nu ƒom tso o, ke boŋ egblɔ be “esi MENYE ʋukɔe,” si ɖee fia nyuie be David ƒe agbe dze egɔme xoxo tso esime wofɔ eƒe fu ke, do ŋgɔ na edziɣi. Mawu ƒe gbɔgbɔ ʋã David wòɖee fia be wowɔ ɖoɖo ɖe yeƒe ŋutinuwo ƒe dodo ŋu alo be “woŋlɔ” woƒe wɔwɔme ŋuti mɔfiamewo ɖi xoxo, si wɔe be wòva zu ame si wònye.\nTaflatse, de dzesii hã be Biblia megblɔ be lãmeka dzro aɖe koe nɔa nyɔnu ƒe vidzidɔ me le eƒe fufɔɣi o. Ke boŋ egblɔ be: “Wofɔ ŋutsu sesẽ aɖe ƒe fu.” (Hiob 3:3, NW) Esia hã ɖee fia be le Biblia ƒe nya nu la, ne wonya fɔ fu ko la, wobua vi si ƒe fu wofɔ la be enye ame ŋutɔŋutɔ tso eƒe fufɔɣi ke. Ɛ̃, ɣemaɣie amegbetɔ ƒe agbe dzea egɔme.—g09 06-E.\n^ mm. 2 Saline abortion nye mɔnu aɖe si dzi wotona ɖea fu, si me wodoa dzetsi ƒomevi aɖe si me aɖi le, si ate ŋu agblẽ fu dome la ɖe funɔ ƒe vidzidɔ me be ɖevia nanoe, eye zi geɖe la, ewua ɖevia le gaƒoƒo eve me. Le gaƒoƒo 24 megbe la, funɔa léa ku dzia ɖevi kukua alo—le go ʋɛ aɖewo me la—ɖevi si nɔa kudɔ ƒom.\n[Nɔnɔmetata siwo le axa 6, 7]\nMenye lãmeka dzro aɖe koe kwasiɖa atɔ̃ ƒe fugboe nye o—ŋutinu siwo katã le ame tsitsi ƒe lãme la ƒe wɔwɔme ŋuti ɖoɖowo le eme xoxo\nWoɖea vi nɔdɔme akpe geɖe ƒua gbe ƒe sia ƒe. Ðe fuɖeɖe nye ame ŋutɔ ƒe tiatia loo alo mesɔ o?\nƉoe Ɖe Amewo Ɖoe Ɖe Amewo Ɣekaɣie Amegbetɔ Ƒe Agbe Dzea Egɔme?\ng 7/09 axa 5-7


GBE BUBU Albanian Amerika Tokunɔgbe Arabic Armenian (West) Assamese Bengali Bicol Bislama Cambodian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Gujarati Haitian Creole Hiligaynon Hindi Hungarian Icelandic Igbo Indonesian Italian Japanese Kannada Kiluba Kinyarwanda Kirghiz Korean Latvian Lithuanian Malagasy Malayalam Marathi Maya Mizo Mongolian Moore Myanmar Niuean Norwegian Ossetian Palauan Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Venda Vietnamese\n“Yehowa lolo, eye wòdze kafukafu ŋutɔ, eƒe gãnyenye me dzodzro meli o.”—PSALMO 145:3.\n1, 2. Ameka ƒomevie nye Dawid, eye alekee wòbu eɖokui le Mawu ŋkume?\nPSALMO 145 lia ŋlɔla nye blematɔ siwo wonya nyuie dometɔ ɖeka. Esime wònye ɖevi la, ewɔ avu kple aʋawɔla kalẽtɔ aɖe eye wòwui. Eye esi hakpala sia nye aʋafia ta la, eɖu futɔ gbogbowo dzi. Eŋkɔe nye Dawid, eye eyae nye blema Israel-fia evelia. Dawid ƒe ŋkɔxɔxɔ gakpɔtɔ nɔ anyi le eƒe ku megbe, eyatae egbea gɔ̃ hã la, ame miliɔn nanewo nya nane tso eŋu.\n2 Togbɔ be Dawid te ŋu wɔ nu geɖewo hã la, ebɔbɔ eɖokui. Edzi ha le Yehowa ŋu be: “Ne mekpɔ wò dziƒowo, siwo nye wò asinudɔwɔwɔ, ɣleti kple ɣletiviwo, siwo nèwɔ la, nuka nye amegbetɔ, be nèɖoa ŋku edzi, kple amegbetɔvi, be nèléa ŋku ɖe eŋu?” (Psalmo 8:4, 5) Le esi Dawid nabu eɖokui gãe teƒe la, etsɔ eƒe ɖeɖekpɔkpɔ tso eƒe futɔwo katã si me ŋuti kafukafu na Yehowa eye wògblɔ le Mawu ŋu be: “Etsɔ wò xɔxɔ ƒe akpoxɔnu la nam, eye wò gbesese wɔm mezu gã.” (Samuel II, 22:1, 2, 36) Yehowa bɔbɔa eɖokui alo sea ame ƒe gbe le nublanuikpɔkpɔ na nuvɔ̃wɔlawo me, eye Dawid kpɔ ŋudzedze ɖe Mawu ƒe amenuveve sia ŋu.\n‘Makafu Mawu si Nye Fia’\n3. (a) Aleke Dawid bu fia si wònye ɖe Israel dzi lae? (b) Didi vevie kae nɔ Dawid me ɖe Yehowa kafukafu ŋu?\n3 Togbɔ be Dawid nye fia si Mawu si ami na hã la, ebua Yehowa be eyae nye Fia ŋutɔŋutɔ ɖe Israel dzi. Dawid gblɔ be: “Yehowa, tɔwòe nye fiaɖuƒe, eye wòe ɖo kpo ɖe nusiwo katã ƒe ŋkɔ de dzi la dzi.” (Kronika I, 29:11) Nyateƒee, Dawid dea bubu Mawu ŋu be enye Dziɖula vavã! Edzi ha be: “Nye Mawu, mado wò ɖe dzi, wò fia, eye makafu wò ŋkɔ ɖaa tegbee. Makafu wò gbesiagbe, eye mado wò ŋkɔ ɖe dzi ɖaa tegbee.” (Psalmo 145:1, 2) Enye Dawid ƒe didi be yeakafu Yehowa Mawu gbesiagbe alo le ŋkekea katã me eye vaseɖe mavɔmavɔ me.\n4. Alakpanya kawo ŋue Psalmo 145 klo nu le?\n4 Psalmo 145 lia nye kpeɖodzinya sẽŋu si ɖee fia be nya si Satana tsɔ ɖe Mawu ŋu be enye dziɖula ɖokuitɔdila si menaa ablɔɖe eƒe nuwɔwɔwo o la nye aʋatso. (Mose I, 3:1-5) Psalmo sia gaklo nu le alakpa si Satana da be viɖewo tae amesiwo ɖoa to Mawu la wɔnɛ nenema ɖo, ke menye esi wolɔ̃ Mawu tae o la dzi. (Hiob 1:9-11; 2:4, 5) Abe Dawid ene la, Kristotɔ vavã siwo li egbea ɖoa Abosam ƒe alakpanyawo ŋu. Wodea asixɔxɔ agbe mavɔ si woava nɔ le Fiaɖuƒea ƒe dziɖuɖu te ƒe mɔkpɔkpɔ la ŋu elabena wodina be yewoakafu Yehowa tegbee. Fifia gɔ̃ hã la, ame miliɔn geɖe dze esia wɔwɔ gɔme xoxo to Yesu ƒe tafevɔsa la dzixɔxɔse kple toɖoɖo Yehowa lɔlɔ̃tɔe me eye wozua eƒe subɔla ɖeadzɔgbe xɔnyɔnyrɔwo.—Romatɔwo 5:8; Yohanes I, 5:3.\n5, 6. Mɔnukpɔkpɔ kawoe li be míayra Yehowa ahakafui?\n5 Bu mɔnukpɔkpɔ gbogbo siwo le mí Yehowa subɔlawo si be míakafui ahayra eyamae ŋu kpɔ. Míate ŋu awɔ esia le gbedodoɖa me ne nusi míexlẽ le eƒe Nya, Biblia me ʋã míaƒe dzi vevie. Míate ŋu ada akpe nɛ vevie tso dzime ke ahaɖe ŋudzedzekpɔkpɔ afia ne mɔ si nu Mawu wɔa nu kple eƒe amewo le ʋã mí alo ne eƒe nuwɔwɔ wɔnuku aɖe do dzidzɔ na mí. Míekafua Yehowa Mawu ne míedzro eƒe tameɖoɖowo me kple haxɔsetɔwo le Kristotɔwo ƒe kpekpewo me alo le míaƒe dzeɖoɖowo me hã. Le nyateƒe me la, “nu nyui” siwo katã míewɔna be míatsɔ ado Mawu ƒe Fiaɖuƒea ɖe ŋgɔ la kafua Yehowa.—Mateo 5:16.\n6 Dɔ nyui mawo tɔgbe siwo wowɔ nyitsɔ laa ƒe kpɔɖeŋu aɖewoe nye tadeaguƒe gbogbo siwo Yehowa ƒe amewo tu le dukɔ dahewo me. Haxɔsetɔ siwo le dukɔ bubuwo me ƒe gakpekpeɖeŋue na wote ŋu wɔ dɔ siawo dometɔ geɖe. Kristotɔ bubu aɖewo na kpekpeɖeŋu to alesi wolɔ̃ faa zɔ mɔ yi teƒeawo be woate ŋu akpɔ gome le Fiaɖuƒe Akpatawo tutu me. Eye dɔ vevi nyuitɔ kekeakee nye be woakafu Yehowa to gbeƒãɖeɖe eƒe Fiaɖuƒe ŋuti nyanyuia me. (Mateo 24:14) Abe alesi kpukpui mamlɛ siwo wu Psalmo 145 nu ɖee fia ene la, Dawid kpɔ ŋudzedze helɔ̃ ɖe Mawu ƒe dziɖulanyenye dzi eye wòdo Eƒe fianyenye ɖe dzi. (Psalmo 145:11, 12) Ðe nèɖea ŋudzedzekpɔkpɔ ma tɔgbe fiana ɖe alesi Mawu ɖua dzi lɔlɔ̃tɔe la ŋua? Eye ɖe nèƒoa nu tso eƒe Fiaɖuƒea ŋu edziedzi na amewoa?\nMawu ƒe Gãnyenye Ŋuti Kpɔɖeŋuwo\n7. Gblɔ susu vevi si tae wòle be woakafu Yehowa.\n7 Psalmo 145:3 gblɔ susu vevi si tae wòle be woakafu Yehowa. Dawid dzi ha be: “Yehowa lolo, eye wòdze kafukafu ŋutɔ, eƒe gãnyenye me dzodzro meli o.” Seɖoƒe mele Yehowa ƒe gãnyenye ŋu o. Amegbetɔwo mate ŋu adzro eme tsitotsito, ase egɔme, alo adzidzee o. Ke hã, Yehowa ƒe gãnyenye si seɖoƒe meli na o ƒe kpɔɖeŋu aɖewo me dzodzro fifia aɖe vi na mí godoo.\n8. Nukae xexeame godoo ɖe fia le Yehowa ƒe gãnyenye kple ŋusẽ ŋu?\n8 Dze agbagba nàɖo ŋku zã si me nèkpɔ dziŋgɔli si me kɔ tseŋtseŋ la dzi. Ðe ɣletivi gbogbo siwo nɔ dzedzem le yame le vivitia me mewɔ nuku na wò oa? Ðe meʋã wò nèkafu Yehowa ɖe gãnyenye si le esi be wòwɔ dziƒonu mawo katã ta oa? Gake nusiwo nèkpɔ la nye ɣletivi siwo le ɣletivihatsotso si me míaƒe anyigbaa le la dometɔ ʋɛ aɖewo ko. Tsɔ kpe ɖe eŋu la, wobu akɔnta be ɣletivihatsotso biliɔn alafa ɖeka kple edzivɔe li, eye wo dometɔ etɔ̃ koe woate ŋu akpɔ bɔbɔe didiƒekpɔmɔ̃ mazãmazãe. Nyateƒee, ɣletivi kple ɣletivihatsotso manyaxlẽ gbogbo siwo ƒo ƒu wɔ xexeame godoo la ɖo kpe Yehowa ƒe nuwɔŋusẽ kple gãnyenye manyagblɔ la dzi.—Yesaya 40:26.\n9, 10. (a) Yehowa ƒe gãnyenye ƒe akpa kawoe dze le Yesu Kristo gome? (b) Aleke wòle be Yesu ƒe tsitretsitsia nakpɔ ŋusẽ ɖe míaƒe xɔse dzii?\n9 De ŋugble le Yehowa ƒe gãnyenye ƒe akpa bubu aɖewo—esiwo ku ɖe Yesu Kristo ŋu kpɔ ko. Mawu ƒe gãnyenye dze le eƒe Vi la wɔwɔ me kple alesi wòzãe le ƒe gbogbo manyaxlẽ siwo me wònye Eƒe “dɔnunɔla” me. (Lododowo 8:22-31) Yehowa gaɖe eƒe lɔlɔ̃ gã la fia esime wòtsɔ eƒe Tenuvia na tafevɔsae ɖe ameƒomea ta. (Mateo 20:28; Yohanes 3:16; Yohanes I, 2:1, 2) Eye ŋutikɔkɔe ŋutilã makumaku si Yehowa do na Yesu esi wòfɔe ɖe tsitre la nye nusi gɔme amegbetɔwo mate ŋu ase bliboe o.—Petro I, 3:18.\n10 Yehowa ƒe gãnyenye wɔnukua ƒe akpa wɔdɔɖeamedzi geɖe dze le Yesu ƒe tsitretsitsia me. Edze ƒã be Mawu gatsɔ nuwɔwɔ siwo wokpɔna kple esiwo womekpɔna o ŋuti nyatakaka siwo nɔ susume na Yesu hafi wòku la de susume nɛ ake. (Kolosetɔwo 1:15, 16) Esiawo dometɔ aɖewoe nye gbɔgbɔmenuwɔwɔ bubuwo, xexeame, anyigba wɔnu la, kpakple nu gbagbe ƒomevi vovovo siwo le míaƒe anyigba la dzi. Azɔ hã le nusiwo le dziƒo kple anyigba dzi siwo teƒe Via kpɔ ŋuti sidzedze blibo si nɔ esi do ŋgɔ na eƒe amegbetɔ zuzu tsɔtsɔ ganɛ megbe la, Yehowa gatsɔ nusiwo teƒe Yesu kpɔ le eƒe anyigba dzi nɔnɔ me hã kpe ɖe eŋu. Nyateƒee, Yehowa ƒe gãnyenye wɔnukua dze le Yesu ƒe tsitretsitsia me. Gawu la, nu gã ma nye kpeɖodzi be woate ŋu afɔ ame bubuwo hã ɖe tsitre. Ele be esia nado ŋusẽ míaƒe xɔse be Mawu agbɔ agbe ame miliɔn nane siwo le eƒe susu debliboa me.—Yohanes 5:28, 29; Dɔwɔwɔwo 17:31.\nDɔ Wɔnukuwo Kple Ŋusẽdɔwo\n11. Dɔ gã ka gɔmee Yehowa dze le ƒe 33 M.Ŋ. ƒe Pentekoste-ŋkekea dzi?\n11 Tso esime wofɔ Yesu ɖe tsitre la, Yehowa gayi edzi le dɔ gã wɔnuku gbogbo bubuwo wɔm. (Psalmo 40:6) Le ƒe 33 M.Ŋ. ƒe Pentekoste-ŋkekea dzi la, Yehowa ɖo dukɔ aɖe, si nye “Mawu ƒe Israel,” si me tɔwoe nye Kristo ƒe nusrɔ̃la siwo wotsɔ gbɔgbɔ kɔkɔe si ami na la anyi. (Galatiatɔwo 6:16) Nukutɔe la, gbɔgbɔmedukɔ yeye sia keke ta ɖo xexe si nɔ anyi ɣemaɣi ƒe afisiafi. Togbɔ be xɔsegbegbe si va he Kristodukɔa vɛ le Yesu ƒe apostoloawo ƒe ku megbe nɔ anyi hã la, Yehowa yi edzi wɔ nukudɔ geɖewo be yeatsɔ aɖo kpe yeƒe tameɖoɖowo me vava dzii.\n12. Nuka dzie alesi wote ŋu ɖe Biblia gɔme ɖe gbegbɔgblɔ vevi siwo katã le anyigba dzi me egbea la ɖoa kpee?\n12 Le kpɔɖeŋu me, wokpɔ Biblia bliboa ta eye emegbe wova ɖe egɔme ɖe gbegbɔgblɔ vevi siwo katã le anyigba dzi egbea me. Enuenu la, woɖea Biblia gɔme le nɔnɔme sesẽwo me kple le ɣeyiɣi si me Satana ƒe dɔtsɔlawo tsɔa ku doa ŋɔdzi na amee la me. Ne míagblɔe ŋutɔŋutɔ la, Biblia gɔmeɖeɖe ɖe gbegbɔgblɔ siwo wu 2,000 me mate ŋu akpɔ dzidzedze ne menye Mawu, Yehowa si ƒe gãnyenye wɔ nuku ƒe lɔlɔ̃nue wònye o!\n13. Tso ƒe 1914 me la, aleke Yehowa ɖe eƒe gãnyenye fia le eƒe Fiaɖuƒea ƒe tameɖoɖowo gome?\n13 Yehowa ƒe gãnyenye dze le eƒe tameɖoɖo siwo ku ɖe eƒe Fiaɖuƒea ŋu me. Le kpɔɖeŋu me, eɖo Via, Yesu Kristo zi dzi le ƒe 1914 me, wòzu Fia si le dziƒo. Le ema megbe kpuie la, Yesu tso ɖe Satana kple eƒe gbɔgbɔ vɔ̃wo ŋu. Wonya wo ɖa tso dziƒo wova tsi anyigba ƒe nutowo me, afisi wole lalam le be woatsɔ yewo aƒu gbe ɖe aʋli me. (Nyaɖeɖefia 12:9-12; 20:1-3) Tso ɣemaɣi ke la, Yesu yomedzela amesiaminawo to yometiti geɖe me. Gake Yehowa lé wo ɖe te le Kristo ƒe anyinɔɣi makpɔmakpɔ sia me.—Mateo 24:3; Nyaɖeɖefia 12:17.\n14. Dɔ wɔnuku kae Yehowa wɔ le ƒe 1919 me, eye nukae do tso esia eme?\n14 Le ƒe 1919 me la, Yehowa gawɔ dɔ wɔnuku bubu aɖe si ɖe eƒe gãnyenye fia. Wogbugbɔ ɖo Yesu yomedzela amesiamina, siwo wode gbɔgbɔ me dɔmawɔmawɔ ƒe nɔnɔme me la te. (Nyaɖeɖefia 11:3-11) Tso ƒe siwo kplɔe ɖo me la, amesiaminawo le gbeƒã ɖem Dziƒofiaɖuƒe si woɖo anyi ŋuti nyanyuia dzonɔamemetɔe. Woƒo amesiamina mamlɛawo nu ƒu be woƒe xexlẽme si nye 144,000 la nade keŋkeŋ. (Nyaɖeɖefia 14:1-3) Eye to Kristo yomedzela amesiaminawo dzi la, Yehowa le “anyigba yeye,” si nye amegbetɔƒome dzɔdzɔe la ɖom anyi. (Nyaɖeɖefia 21:1) Gake nukae adzɔ ɖe “anyigba yeye” la dzi esi amesiamina wɔnuteƒewo katã gbɔna dziƒo yi ge?\n15. Dɔ kae Kristotɔ amesiaminawo le ŋgɔ xɔm na, eye nukae do tso eme?\n15 Le ƒe 1935 me la, nyati vevi aɖewo dze le magazine sia ƒe Eŋlisigbe me tata si nye August 1 kple August 15 me siwo dzro “ameha gã,” siwo woyɔ le Nyaɖeɖefia ta 7 me la me. Kristotɔ amesiaminawo tsɔ veviedodonu dze hatitadeagula siawo didi gɔme le dukɔ sia dukɔ, to sia to kple du sia du kple gbegbɔgblɔ sia gbegbɔgblɔ me be woava de ha kple yewo. “Ameha gã” sia atsi agbe le “xaxa gã” si gogo la me, eye woƒe mɔkpɔkpɔe nye be yewoanɔ agbe mavɔ le Paradiso me eye woanye “anyigba yeye” la me tɔwo tegbee. (Nyaɖeɖefia 7:9-14) Le Fiaɖuƒegbeƒãɖeɖe kple nusrɔ̃lawɔwɔdɔ si Kristotɔ amesiaminawo le ŋgɔ xɔm na ta la, agbe mavɔ nɔnɔ le paradisonyigba dzi ƒe mɔkpɔkpɔ va su ame siwo wu miliɔn ade si fifia. Amekae wòle be woatsɔ dɔ mawo ƒe dzidziɖedzi ŋuti kafukafu ana le ɣeyiɣi si me Satana kple eƒe xexe gblẽku sia le tsitretsiɖeŋu hem vɛ la me? (Yohanes I, 5:19) Yehowa ɖeka koe ate ŋu awɔ esiawo katã to eƒe gbɔgbɔ kɔkɔea dzi.—Yesaya 60:22; Zaxarya 4:6.\nYehowa ƒe Ŋutikɔkɔe ƒe Atsyɔ̃ Kple Bubu\n16. Nukatae amegbetɔwo mate ŋu akpɔ ‘Yehowa ƒe ŋutikɔkɔe ƒe atsyɔ̃ kple bubu’ ŋutɔŋutɔ o?\n16 Aleke kee Yehowa ƒe ‘dɔ wɔnukuwo’ kple ‘ŋusẽdɔwo’ ɖale o, womaŋlɔ wo be gbeɖe o. Dawid ŋlɔ be: “Woakafu wò dɔwɔwɔwo tso dzidzime yi dzidzime, eye woaɖe gbe ƒã wò nutsuwɔwɔwo. Made ŋugble le wò gãnyenye ƒe atsyɔ̃ɖoɖo nyoawo kple wò nukunuwɔwɔwo ŋu. Wò nuwɔwɔ dziŋɔwo ƒe ŋusẽ ŋu woaƒo nu le; maxlẽ nya afia le wò nutsuwɔwɔwo ŋu.” (Psalmo 145:4-6) Ke hã, ŋutikɔkɔe ƒe atsyɔ̃ si le Yehowa ŋu ƒe agbɔsɔsɔ kae Dawid ate ŋu anya esi ‘Mawu nye Gbɔgbɔ,’ eye amegbetɔwo mate ŋu akpɔe kple ŋku o?—Yohanes 1:18; 4:24.\n17, 18. Aleke Dawid wɔ te ŋu tu ŋudzedzekpɔkpɔ deto ɖeɖe fia ɖe ‘Yehowa ƒe ŋutikɔkɔe ƒe atsyɔ̃ kple bubu’ ŋu ɖo?\n17 Togbɔ be Dawid mate ŋu akpɔ Mawu ŋutɔŋutɔ o hã la, mɔ vovovowo li si dzi wòate ŋu ato adzi eƒe bubudede Yehowa ŋu ɖe edzi. Le kpɔɖeŋu me, ate ŋu axlẽ Ŋɔŋlɔawo me ŋutinya si ku ɖe Mawu ƒe ŋusẽdɔwo ŋu, abe tsiɖɔɖɔ tsɔtsɔ tsrɔ̃ xexe vɔ̃ɖi aɖe ene. Anɔ eme be Dawid srɔ̃ nu tso alesi Mawu ɖi gbɔ Egipte alakpamawuwo esime woɖe Israel-viwo tso Egiptetɔwo ƒe kluvinyenye me ŋu. Nudzɔdzɔ mawo ɖoa kpe Yehowa ƒe bubu kple gãnyenye dzi.\n18 Edze ƒã be menye Ŋɔŋlɔawo xexlẽ ɖeɖekoe na Dawid tu ŋudzedzekpɔkpɔ deto ɖeɖe fia ɖe Mawu ƒe ganyenye ŋu ɖo o, ke ŋugbledede le wo ŋu hãe. Le kpɔɖeŋu me, anɔ eme be ede ŋugble le nusi dzɔ esime Yehowa tsɔ Sea na Israel-viwo ŋu. Dzi ɖe gbe, dzi ke dzo, alilikpowo bla kɔtɔɔ, eye wonɔ lãdzowo kum sesĩe. Sinai-toa ʋuʋu eye dzudzɔ tu. Israel-vi siwo ƒo ƒu ɖe toa gɔme se ‘Nya alo Se Ewoawo’ le dzo bibi kple alilikpododo la me esime Yehowa nɔ nu ƒom to mawudɔla si nɔ eteƒe la dzi. (Mose V, 4:32-36; 5:22-24; 10:4; Mose II, 19:16-20; Dɔwɔwɔwo 7:38, 53) Yehowa ƒe gãnyenye ɖeɖe fia kae nye esi! ‘Yehowa ƒe ŋutikɔkɔe ƒe atsyɔ̃ kple bubu’ aʋã amesiwo lɔ̃a Mawu ƒe Nya la hedea ŋugble le nudzɔdzɔ siawo ŋu la godoo. Nyateƒee, egbea la Biblia blibo la katã si me ŋutikɔkɔe ŋutega wɔdɔɖeamedzi siwo ku ɖe Yehowa ƒe gãnyenye ŋu le la le mía si.—Xezekiel 1:26-28; Daniel 7:9, 10; Nyaɖeɖefia ta 4.\n19. Nukawoe ana alesi míekpɔa ŋudzedze ɖe bubu si le Yehowa ŋu nade to ɖe edzi?\n19 Anɔ eme be se siwo Mawu de na Israel-viwo sɔsrɔ̃e nye mɔ bubu si na bubu si le Mawu ŋu wɔ dɔ ɖe Dawid dzi le. (Mose V, 17:18-20; Psalmo 19:8-12) Toɖoɖo Yehowa ƒe sewoe na bubu nɔ Israel-viwo ŋu eye wòna woto vovo tso dukɔ bubu me tɔwo gbɔ. (Mose V, 4:6-8) Abe alesi wònɔ le Dawid gome ene la, Ŋɔŋlɔawo xexlẽ edziedzi, ŋugbledede vevie le wo ŋu, kpakple wo sɔsrɔ̃ veviedodotɔe ana alesi míekpɔa ŋudzedze ɖe Yehowa ƒe bubu ŋu nadzi ɖe edzi.\nYehowa ƒe Nɔnɔme Nyuiwo De Ŋgɔ Loo!\n20, 21. (a) Yehowa ƒe gãnyenye ŋuti nɔnɔme kawoe Psalmo 145:7-9 kafu? (b) Ŋusẽ kae Mawu ƒe nɔnɔme siwo woyɔ le afisia kpɔna ɖe amesiwo katã lɔ̃nɛ la dzi?\n20 Abe alesi míekpɔe ene la, Psalmo 145 ƒe kpukpui ade gbãtɔawo gblɔ susu vevi siwo tae wòle be woakafu Yehowa ɖe eƒe gãnyenye si me manya dzro tsitotsito o ta. Kpukpui 7 vaseɖe 9 kafu Mawu ƒe gãnyenye to alesi wòƒo nu tso eƒe nɔnɔme nyuiwo ŋui me. Dawid dzi ha be: “Woaɖe wò nyuiwɔwɔ gãwo ƒe ŋkuɖoɖodzi afia, eye woatso aseye le wò dzɔdzɔenyenye ŋuti. Amenuvela kple nublanuikpɔla enye Yehowa, medoa dziku kabakaba o, eye eƒe amenuveve sɔ gbɔ. Yehowa enye dɔmenyotɔ na amewo katã, eye eƒe nublanuikpɔkpɔ gbagba ɖe eƒe dɔwɔwɔwo katã dzi.”\n21 Le afisia la, Dawid ƒo nu tso Yehowa ƒe dɔmenyonyo kple dzɔdzɔenyenye—siwo nye nɔnɔme siwo Satana Abosam tɔ gbee la ŋu gbã. Ŋusẽ kae nɔnɔme mawo kpɔna ɖe amesiwo katã lɔ̃a Mawu eye wobɔbɔna ɖe eƒe dziɖulanyenye te la dzii? Ne míagblɔe ŋutɔŋutɔ la, dɔmenyonyo kple dzɔdzɔenyenye ƒe mɔ si dzi Yehowa tona ɖua dzi lae nana esubɔlawo kpɔa dzidzɔ ale gbegbe be womate ŋu adzudzɔ ekafukafu gbeɖe o. Gawu la, Yehowa nyoa dɔme na “amewo katã.” Míaƒe mɔkpɔkpɔe nye be esia akpe ɖe ame geɖe bubuwo ŋu be woatrɔ dzime eye woava zu Mawu vavã la subɔlawo hafi wòatsi megbe.—Dɔwɔwɔwo 14:15-17.\n22. Aleke Yehowa wɔa nu ɖe esubɔlawo ŋui?\n22 Dawid gade asixɔxɔ nɔnɔme siwo ŋu Mawu ŋutɔ ƒo nu le esime “[Wòto Mose ŋuti] yi heɖe gbe ƒã bena: Yehowa, Yehowa, nublanuikpɔla kple amenuve Mawu, amesi gbɔa dzi blewu, eye eƒe amenuveve kple nuteƒewɔwɔ sɔ gbɔ” hã ŋu. (Mose II, 34:6) Eyatae Dawid te ŋu gblɔ be: “Amenuvela kple nublanuikpɔla enye Yehowa, medoa dziku kabakaba o, eye eƒe amenuveve sɔ gbɔ.” Togbɔ be Yehowa ƒe gãnyenye me dzodzro tsitotsito meli o hã la, edea bubu esubɔla amegbetɔwo ŋu to alesi wòwɔa nu ɖe wo ŋu tufafatɔe me. Ekpɔa nublanui na ame geɖe ŋutɔ eye wòlɔ̃na faa be yeatsɔ nuvɔ̃wɔla trɔdzimewo ƒe nuvɔ̃wo ake wo to Yesu ƒe tafevɔsa dzi. Yehowa gbɔa dzi blewu hã, elabena enaa mɔnukpɔkpɔ esubɔlawo be woaɖu gbɔdzɔgbɔdzɔ siwo ate ŋu anye mɔxenu na wo be woagage ɖe nuɖoanyi yeyea me o la dzi.—Petro II, 3:9, 13, 14.\n23. Nɔnɔme xɔasi ka ŋue míade ŋugble le le nyati si gbɔna me?\n23 Dawid kafu Mawu ƒe amenuveve alo nuteƒewɔwɔ ƒe lɔlɔ̃. Le nyateƒe me, Psalmo 145 ƒe akpa mamlɛa ƒo nu tso alesi Yehowa ɖea nɔnɔme sia fiana kple alesi esubɔla wɔnuteƒewo wɔa nu ɖe amenuveve ŋui la ŋu. Míadzro nya sia me le nyati si gbɔna me.\n• Mɔnukpɔkpɔ kawoe li be míakafu Yehowa ‘ŋkekea katãa?’\n• Kpɔɖeŋu kawoe ɖee fia be Yehowa ƒe gãnyenye me dzodzro meli o?\n• Aleke míawɔ atu ŋudzedzekpɔkpɔ deto ɖeɖe fia ɖe ŋutikɔkɔe kple bubu si le Yehowa ŋu ɖo?\nƔletivihatsotso siwo le xexeame godoo ɖea Yehowa ƒe gãnyenye fiana\nAleke woɖe Yehowa ƒe gãnyenye fia le Yesu Kristo gomee?\nEsi Israel-viwo xɔ Sea le Sinai-toa dzi la, wokpɔ ŋutikɔkɔe kple bubu si le Yehowa ŋu ƒe kpeɖodzi\nƉoe Ɖe Amewo Ɖoe Ɖe Amewo Yehowa Ƒe Gãnyenye Me Dzodzro Meli o\nw04 1/15 axa 10-15